
Motto 


„ Timpurile se schimbă, 
iar noi ne schimbăm împreună cu ele.” 


(„ Tempora mutantur, et nos mutamur in illis ) 
Impăratul Lothar I (795-885) 


Scrisoare deschisă către prietenii mei, 
cititorii 


Înainte de toate ţin să mulţumesc tuturor celor care mi-au adresat 
mesaje sau felicitări. Iniţial, când am purces la acest drum 
anevoios, m-am gândit că ceea ce vreau să spun, că ceea ce am 
aflat, va fi cu greu înţeles, ba chiar respins, însă am avut surpriza 
să văd că din contră, totul a fost recepționat pozitiv, primit cu 
bucurie, având chiar confirmări din diverse surse că ceea ce am 
scris era cunoscut, că mulţi sunt cei care s-au trezit şi că noi toți cei 
ce dorim schimbarea suntem aici, prezenţi, uniți şi mai presus de 
toate implicaţi cu toată ființa noastră. Să ne ajute Dumnezeu să 
reuşim! 

Vreau să îmi cer iertare vouă, prietenilor mei, pentru faptul că 
doresc să îmi păstrez anonimatul şi că refuz orice dialog direct. 
Sper că mă înțelegeţi. Lumea, aşa cum este ea astăzi, este plină de 
<<bine-voitori>>, iar calea pe care am ales-o este mai bine să fie 
parcursă din umbră. Nu am nevoie de lumina rampei şi nici de 
aplauze. Doresc din suflet ca ceea ce spun să fie apreciat pentru 
acurateţea mesajului şi corectitudinea informaţiei. Noi, cei ce 
transmitem, suntem umili oşteni în armata Tatălui, iar cărțile 
noastre, nu ne aparțin nouă, ci lumii întregi, Universului. Noi am 
avut sanşa de a capta aceste mesaje şi de a le putea aşterne pe 
hârtie spre a fi cunoscute, însă noi suntem doar mesageri, cu o 
existență la fel de efemeră ca a unei gâze şi de aceea vă rog ca 
toate gândurile voastre bune să se îndrepte către cel care le-a 
generat făcându-le posibile, către Creator. 

Încă odată vă mulţumesc şi vă doresc din inimă să ne regăsim cu 
bine, peste câțiva ani în acea lume a Adevărului, a Binelui, a 
Luminii şi a Iubirii. 


Aryana Havah 


Am ales acest titlu oarecum ciudat, deoarece este vorba despre o 
serie de comunicări pe care le-am primit şi consider că fiind bucăţi 
dintr-un prezumtiv viitor al planetei, nu am dreptul să le numesc, 
banalizându-le. Trebuie să atrag atenția că fiind vorba de viziuni 
ele nu au caracter sută la sută predicativ. Ele vorbesc despre o 
posibilă evoluţie a umanităţii pe o perioadă cuprinsă între anii 
2009-2021, însă după cum ştim cu toții, viitorul este încă deschis. 
Noi suntem artizanii schimbărilor, avem potenţele Creatorului şi 
dacă credinţa noastră ar fi cât o boabă de muştar, am putea muta 
munţii. De aceea vă rog să înțelegeți că ceea ce vă voi relata poate 
fi considerat o ipoteză, o cale pe care noi cei prezenți acum pe 
Terra este posibil să păşim. Informațiile, la nivel global, pot părea 
şocante, dar simt că ele au ajuns la noi fie spre a ne pregăti, fie spre 
a încerca să ne trezească diini această letargie toxică şi dăunătoare. 
Eu cred cu toată convingerea că Gaia are nevoie de ajutor. Haideţi 
să o ajutăm dăruindu-i tot ce avem mai bun în noi, toată iubirea 
noastră, toată compasiunea. Haideţi ca începând de astăzi să ne 
propunem să fim mai buni, mai înţelepţi, mai îngăduitori, mai plini 
de lumină. Haideţi să încetăm această vendetă şi să înțelegem că 
nimeni nu are nimic cu noi şi că la rândul nostru nu trebuie să 
avem nimic cu nimeni. Noi suntem aici spre a învăța lecţia 
Omeniei, spre a demonstra că suntem Oameni şi mai presus de 
toate trebuie să înţelegem că suntem fii şi fiice de Dumnezeu. 
Raiul este la îndemâna noastră, este în noi, în inimile noastre. 
Trebuie doar să vrem să îl materializăm, să îl transpunem în 
realitate. 

Este o seară rece de martie. Ţârâitul insistent al telefonului 
mobil mă scoate din reverie. Mă uit să văd cine mă caută la o oră 
atât de târzie, însă apelantul îmi apare cu număr necunoscut. Mă 
mir, deoarece rareori mi se întâmplă acest lucru. Răspund şi vocea 
caldă a unei doamne se face auzită spunându-mi că îşi cere scuze 
pentru faptul că mă sună cu număr ascuns, dar că doreşte să îşi 
protejeze identitatea şi că ar vrea să ne întâlnim. Fixez o 
întrevedere chiar pentru a doua zi, căci aura de mister a convorbiri 
m-a făcut curioasă. 

A doua zi, la ora stabilită pătrunde în cabinet o doamnă de 
aproximativ 50 de ani, foarte elegantă şi foarte frumoasă. Mă uit la 
chipul ei, cu trăsături fine, la ochii verzi, cu uşoare irizaţii căprui şi 
nu mă pot abţine să nu remarc vibrația de tristeţe care o înconjoară. 
Îmi întinde mâna spunându-mi: 

- Mă numesc Ruxandra. Atât aş vrea să stiți despre mine. Cu 
mari eforturi am făcut rost de telefonul dumneavoastră. Avem un 
prieten comun şi a trebuit să apelez la subterfugii pentru a-l obține 
şi a nu-i da de bănuit. Am citit cartea Jnuaki şi mi-am dorit din 
suflet să vă cunosc. Să ştiţi că tot ceea ce spune David este 
adevărat. Şi eu ştiu aceste lucruri, de foarte mult timp, însă nu am 
avut curajul să vorbesc. De fapt nici acum nu am, dar am venit la 
dumneavoastră din dorinţa de a vă povesti tot ceea ce ştiu, cu 
rugămintea ca dumneavoastră să dați aceste informaţii mai departe, 
lumii întregi pentru a le folosi cum crede ea de cuviință. Mă apasă 
această tară, de a şti anumite lucruri şi a nu face nimic. 

- Dar nu este o tară, ci mai degrabă un cadou, un dar de la 
Dumnezeu, replic eu. 

- Nu este un dar, ci o povară. Am fost umilită, batjocorită, 
bătută... pentru aceste idei. Dar asta nu mai contează acum. 
Principalul este că mi-am făcut curaj şi că îmi pun toate speranţele 
în discernământul dumneavoastră. Eu vreau să vă povestesc tot ce 
ştiu, viaţa mea, iar dumneavoastră să o aşterneţi pe hârtie. Sper ca 
cei ce mă cunosc să nu o citească, căci nu vreau să fiu recunoscută. 

Am o poziție socială deosebită, am copii, un soț dificil, cu o 
funcție importantă şi pe deasupra sunt şi medic. Vă rog din suflet 
să îmi acordați timpul necesar. Este spre binele omenirii. Vă rog să 
mă credeți că nu sunt paranoică şi nici nu am trăiri mistice care fac 
trimitere la vreo boală psihică. Pur şi simplu sunt un om disperat, 
care primeşte mesaje, viziuni şi nu ştie ce să facă cu ele. 

- Sunt de acord. Putem începe chiar de azi, spun eu. Cum aţi dori 
să se desfăşoare aceste întâlniri? Mi-ar fi mai uşor dacă ar fi sub 
forma unui dialog, pe care să îl pot nota, pentru a nu omite nimic. 

- Este perfect. Pentru început aş dori să ne putem spune pe 
nume, fără a mai folosi forma de politeţe. Simt că suntem apropiate 
spiritual, energetic. 

- Bine Ruxandra. Să începem. Aş vrea mai întâi să îmi povesteşti 
când şi cum ai descoperit că ai aceste comunicări. 

R: Cred că m-am născut aşa, însă abia pe la vârsta de 4 ani am 
realizat că îmi apăreau în cap evenimente care aveau să urmeze. 
Spre exemplu, într-o zi stând lângă mama, mi-a venit în minte o 
imagine cu ea plângând şi ascunzându-şi faţa sub o basma. La 
câteva zile tatăl meu a bătut-o şi atunci am trăit aievea scena, cu 
mama încercând să mascheze urmele bătăi. 

A: Tatăl tău era un om violent? 

R: Tatăl meu era un om rău. Era mult mai în vârstă ca mama. S-a 
căsătorit cu ea doar din interes, spre a-şi întări dosarul. Era mare 
comunist şi dorea să parvină pe plan politic. De aceea, ca să 
respecte doctrina partidului, a căutat o fată simplă de la ţară. Nu 
ştiu dacă mama l-a iubit. Ea era dintr-un sat din Făgăraş. Tata s-a 
dus acolo cu treabă, urmărea aşa-zişii duşmani ai comunismului, a 
văzut-o ŞI şi-a spus că este perfectă spre a juca rolul de soție umilă 
şi serviabilă, aşa că a cerut-o de nevastă. Bunicii mei, pe care nu îi 
mai ţin minte, au fost de acord, văzând în această alianţă o onoare. 
Şi aşa a ajuns mama la Bucureşti. Nu ştiu dacă a fost fericită 
vreodată. Mi-o amintesc tremurând atunci când intra tata pe uşă şi 
alergând de colo colo spre a-i pune masa şi a-i aduce papucii. De 
fapt asta este imaginea care o reprezintă cel mai bine pe mama, 
îngenunchiată la picioarele lui, scoţându-i pantofii. Tata a fost un 

monstru. Ne-a terorizat cu bună ştiinţă. Toată viaţa lui a făcut pe 
familistul, abordând slogane ca: femeia mea nu are nevoie să 
muncească, familia este lucrul cel mai de preţ, copiii sunt 
împlinirea vieții, gospodina bună ține casa lună, etc. 

A: Ai spus că nu îţi aminteşti bunicii. De ce? 

R: Pe părinții mamei nu îi mai ţin minte deoarece au murit când 
aveam trei ani. A luat foc casa şi nu au mai putut fi salvaţi. Pe 
bunicii din partea tatălui nu i-am cunoscut niciodată. Tata mi-a 
spus că a fost crescut la orfelinat, dar am aflat mult mai târziu că 
nu era adevărat. Când aveam 18 ani, la uşa noastră a sunat o 
femeie, frumoasă, elegantă, distinsă şi a întrebat de tata. Aşa am 
aflat că este sora lui stabilită în Israel, că bunica paternă a fost 
evreică şi că tatăl meu şi-a fabricat un trecut umil spre a-i fi bine. 
Tot de la ea ştiu că de mic a fugit de acasă, înhăitându-se cu câţiva 
golani, care mai târziu s-au erijat în vajnici luptători comunişti. Ea 
mi-a spus că familia lor a fost una înstărită, că este medic şi că a 
venit să vorbească cu tata despre moartea mamei lor. Nu îți pot 
spune ce faţă a făcut tata când a venit şi a văzut-o în casă. Nu ştiu 
despre ce a discutat, căci s-au retras într-o cameră, îmi amintesc 
doar chipul lui livid şi buzele strânse pe care le avea când a ieşit. 
La despărțire mătuşa mea m-a sărutat pe frunte şi mi-a spus să nu 
fiu ca el. După plecarea ei mă aşteptam ca tata să ne bată, însă el 
nu a spus nimic, comportându-se ca şi cum întâlnirea nu ar fi avut 
loc. 

A: Dar tatăl tău credea cu adevărat în familie, în căsnicie? 

R: Nu. Din contra. Se folosea de noi. Ne scotea duminica în 
oraş, se plimba cu noi, ne prezenta cunoscuţilor, dar în particular îi 
spunea mamei să nu uite de unde vine şi câte clase are. Sarcina ei 
era să gătească, să facă curat, să calce şi să îşi servească soţul. El 
spunea că femeia trăieşte doar pentru bărbat, că a luat-o de milă şi 
a făcut-o doamnă la oraş, că este o mândrie pentru ea că are un 
bărbat atât de deştept şi de important. 

A: Dar era important? 

R: La vremea aceea nu conştientizam, dar mai târziu am înţeles 
că avea o funcție importantă în cadrul miliției, funcție care l-a 
ajutat apoi să ajungă ministru. 

A: A1 mai avut frați? 

R: Nu. Sunt singură la părinți. Mama nu a mai putut avea copil. 
După ce m-am născut eu şi a venit acasă, tata a bătut-o crunt, 
pentru că nu fusese în stare să facă un băiat. A stat câteva zile 
internată. Nu ştiu dacă asta i-a cauzat infertilitatea, dacă în urma 
naşterii mele s-a întâmplat acest lucru sau dacă Dumnezeu a 
hotărât să nu mai fie încă un suflet chinuit, cert este că mama nu a 
mai putut rămâne însărcinată. Oricum şi-a primit cu vârf şi îndesat 
răsplata, căci 1 se amintea acest lucru la fiecare bătaie. 

A: Tatăl tău bea? 

R: Nu, din contră, disprețţuia bețivii. Eu nu îmi amintesc să îl fi 
văzut stând de vorbă cu vreun prieten, la un pahar sau la o cafea. 
Nici mama nu a avut voie să vorbească cu nimeni. Avea o vecină 
cu care mai discuta peste gard, dar asta doar când tata era în 
delegație. Până şi când mergeam la piaţă se ferea să ridice ochii din 
pământ. Oamenii o considerau ciudată şi cu nasul pe sus, deoarece 
în zona Gramont, zona în care am copilărit eu, toți se cunoşteau, 
erau apropiaţi, se salutau. Mai puţin noi. Noi nu aveam voie să 
vorbim cu nimeni, iar eu nu aveam voie să mă joc cu ceilalți copii. 
Cam asta a fost copilăria mea. În jurul vârstei de 4 ani, aşa cum îţi 
spuneam, am început să conştientizez că văd cumva în viitor. 
Episodul pe care ţi l-am relatat nu i l-am povestit mamei, însă după 
ce am văzut că viziunea mea s-a adeverit, am început să îi descriu 
proiecţiile din capul meu. Trebuie să menţionez că inițial am crezut 
că asta este un lucru normal, că toți oamenii au această posibilitate, 
însă privirea aparte a mamei şi frica ei de a nu afla tata despre 
aceste viziuni m-a făcut să înțeleg că eu sunt altfel, anormală. 

A: Îmi poţi da un exemplu? 

R: Da. Într-o seară l-am văzut pe tata intrând pe uşă şi am fost 
izbită de un miros urât, greu, iar în minte mi-a venit o imagine cu 
tatăl meu omorând în bătaie un bărbat. Nu vreau să te mai încarce 
cu amintirile mele, doar atât îti mai spun că, după ce am mai 

crescut, la un moment dat, când tata o bătea pe mama, am sărit la 
el aruncându-i în faţă toate viziunile mele. l-am spus că este 
criminal, monstru, mincinos, că este o canalie, că vine din iad şi că 
tot în iad se va întoarce. M-a bătut până am leşinat. Am stat în pat 
o lună. Am avut mâna şi coastele rupte. De atunci am încetat să 
mai exist pentru el. Trecea pe lângă mine ca pe lângă o mobilă şi 
nu mi-a mai vorbit niciodată. Nici când am intrat a opta la 
medicină nu m-a felicitat, deşi reuşisem performanța fără meditații 
sau pile. Singura dată când mi-a adresat câteva cuvinte a fost 
atunci când m-a anunţat că o să îl cunosc pe viitorul meu soţ, 
băiatul unui important membru al C.C.-ului şi va hotărî împreună 
cu tatăl acestuia data nunţii. 

A: Şi te-ai căsătorit cu el? 

R: Da, tot cu el sunt şi astăzi. Suntem doi străini, dar nu îi pot 
reproşa nimic. Şi el a fost silit să intre în acest joc. Şi el şi eu ne- 
am făcut datoria. Avem doi copii, un băiat şi o fată, avem o situație 
financiară deosebită, asta datorită lui nu mie, ne plimbăm în toată 
lumea, dar nu suntem fericiți. 

A: Şi nu te-ai gândit să schimbi acest aspect? 

R: Nu. După cum îţi spuneam, sunt o laşă. Mă prefac. Peste tot, 
acasă, la serviciu, în fața prietenilor şi a copiilor, uneori chiar şi în 
fața mea. Mi-e frică de nou, de schimbare, mi-e frică să fiu 
fericită... Dar să vorbim despre viziunile mele. 

A: Cum şi când îți apar aceste viziuni? 

R: Nu am un loc anume. Îmi apar când nu mă gândesc. La 
cabinet, acasă, când gătesc, la semafor, la magazin, peste tot. 
Uneori când mă ating de cineva îmi vin în cap imagini din viața 
persoanei respective, griji, probleme, boli, frământări. Nu le pot 
controla. Unele sunt asemeni unor flash-uri, altele sunt asemeni 
unor filmuleţe. 

A: Sunt imagini ale unor fapte trecute sau viitoare? 

R: Şi una şi alta. La străini nu am cum să verific, dar la cei 
apropiaţi ştiu sau văd în timp dacă ceea ce am vizualizat se 
transpune în realitate. 

A: Şi nu ai încercat să le spui? 


15 


R: Nu. Niciodată. De ce? Să mă considere nebună? 

A: Dar viziuni referitoare la evenimentele majore ai? 

R: De fapt despre asta vreau să îţi vorbesc. În anul 1987 am avut 
un vis în care îmi apărea Ceauşescu plin de sânge şi oamenii 
alergând pe străzile Bucureştiului. Simțeam că este frig şi noapte. 
Până şi în vis tremuram. Nu am ştiut ce înseamnă acest lucru până 
în 1989. Şi eu am fost acolo, la revoluție, chiar dacă din 
curiozitate. Am stat până când s-a înserat, apoi cineva a zis că vor 
să ne omoare. Am luat-o la fugă alături de alți oameni. Mi-era frig 
şi tremuram. Asta este un exemplu. Am avut o multitudine de 
premoniții, atât la nivel global, cât şi în plan personal. 

A: ŞI s-au adeverit? 

R: Da, majoritatea, însă atunci pe moment cu nu am ştiut să le 
descifrez. Abia de câțiva ani încoace, după ce am făcut cursul de 
NLP şi am fost la câteva prelegeri despre regresie şi progresie 
hipnotică, în SUA, am reuşit să îmi focalizez atenția şi să încerc să 
pătrund pe firul viziunii, spre a o aprofunda şi a mi-o explica. Cu 
greu am învăţat să îi stabilesc apartenenţa temporală şi locaţia. 
Acum am învăţat să pun cap la cap toate informaţiile şi astfel ştiu 
desfăşurarea lor în timp. Pot chiar să mă concentrez pe anumite 
evenimente şi să le cercetez în amănunţime. 

A: Îmi poţi descrie o scenă? 

R: Spre exemplu văd oameni alergând pe străzi, urmăriți de un 
fel de poliuişti. Este mult foc şi fum. Se aud strigăte şi împuşcături. 
Văd cum o fată cu păr lung, roşu, îmbrăcată în blugi şi jachetă 
albastră se prăbuşeşte la pământ. Din gura ei curge un firicel de 
sânge. Mă întreb unde se va întâmpla asta şi în cap îmi vine 
răspunsul că în Franţa. Întreb iarăşi când şi mi se spune 2010. 
Întreb ce va fi în 2010 în Franţa şi răspunsul care îmi vine în cap 
este răzmeriţă. 

A: Dar pe ceilalți oameni îi poţi vedea? 

R: Dacă închid ochii, cuprind întreaga scenă. Sunt mulţi tineri. 
Doar câțiva sunt mai în vârstă. Văd cum un adolescent cu pielea 
mai închisă şi cu păr împletit aruncă o sticlă. În spatele lui alţi 
băieți strigă. 

A: Care este motivul acestei răzmeriţe? 
R: Nemulțumire. Văd frustrare şi lipsuri. Cam asta văd eu. 
A: Şi vocea care îţi răspunde, cine este? 

R: Vezi, asta se datorează cărții tale. Numai după ce am citit 
Inuaki am întrebat cine îmi vorbeşte. Până atunci nu mi-a trecut 
prin cap. Am crezut că este sufletul meu, subconştientul care se 
racorda la alte planuri mult superioare, însă atunci când am întrebat 
mi s-a răspuns simplu Sela. Am aflat că este o entitate paznic, care 
m-a însoțit dintotdeauna şi care va pleca odată cu mine. Am 
întrebat-o de ce mă păzeşte şi mi-a răspuns că de mine. Mi-a spus 
că am fost apropiata Phytiei, dar am făcut multe greşeli şi că am 
lucrat mai mult în folosul meu decât al celorlalți, că acest dar al 
meu nu a putut fi blocat în încarnarea prezentă şi de aceea s-a 
hotărât ca ea să mă însoțească. Poate că aceste lucruri ţi se par 
ciudate, nu vreau să mă judeci cu ochii unui psihiatru. Ştiu că dacă 
ar fi să analizăm din punct de vedere medical, trăirile mele au atins 
de mult limita schizofreniei, însă te asigur că nu este aşa. M-am 
analizat cu ochi critici şi crede-mă că pot fi obiectivă. 

A: În ultima vreme sunt implicată în anumite situaţii şi 
conjuncturi atât de aparte încât am renunţat să judec sau să 
analizez. 

R: Cred că o să mai primeşti mesaje şi de la alți oameni. Sunt 
mulți cei care ştiu anumite lucruri, dar refuză să le comunice. 
Probabil că de frică. Ştii cât de prost te simţi când eşti ridiculizat, 
arătat cu degetul? Este groaznic să ştii ceva despre un om, să îi 
spui şi el să îţi râdă în nas. Eu am păţit asta cu cea mai bună 
prietenă. Am avut încredere în ea şi ea m-a trădat. 

A: Din câte am înţeles, informaţiile le poţi aşeza în ordine 
cronologică. 

R: Da. Şi chiar aşa vreau să ţi le relatez. 
A: Şi prima viziune este aceasta din 2010. 

R: Nu. Era un exemplu. Vreau să începem cu 2008. Dar nu 

astăzi. Nu mai pot sta. La următoarea întâlnire o vom lua în ordine. 

Peste o săptămână Ruxandra îşi face aparitia în cabinet 
aducându-mi un uriaş buchet cu flori. 

R: Sunt 54 de trandafiri. Câte un fir pentru fiecare an de-al meu 
de viaţă. Ții dăruiesc ție. Eşti singura persoană căreia i-am povestit 
câte ceva din viaţa mea şi îmi doresc ca odată cu acest buchet să îți 
dau şi trăirile mele. Tu eşti psiholog şi ştii cum să scapi de aceste 
vibrații. Eu una m-am simţit atât de uşurată după întâlnirea noastră, 
cum nu am mai fost niciodată în viață. Este ca şi cum toată 
existența mea aş fi cărat o piatră de moară agăţată de gât şi abia 
acum când mi-a fost luată, realizez greutatea pe care am dus-o 
atâta timp. Îţi mulţumesc! 

A: Îţi dai seama că cel mai important factor ai fost tu. Dar 
oricum apreciez şi mă bucur că am putut fi de folos. Despre ce vrei 
să vorbim astăzi? 

R: Am să încep puţin cu anul 2008. În luna iulie, pe când mă 
aflam în Franţa împreună cu soţul meu, m-am văzut stând acasă pe 
canapea şi ascultând la televizor o ştire despre căderea bursei de la 
New York. Am întrebat când şi mi s-a răspuns că în octombrie. 

A: I-ai spus soțului? 

R: Da, dar în alt mod, căci el nu crede în paranormal. l-am spus 
că am auzit într-un magazin de lux o discuţie între două doamne, 
din care reieşea că au informaţii despre o viitoare cădere a bursei în 
luna octombrie. Bineînţeles că soţul meu a luat totul în râs, însă a 
dat câteva telefoane. Din păcate, interlocutorii nu au confirmat 
ipoteza, dându-i chiar asigurări că nu are cum să se întâmple aşa 
ceva. Îţi dai seama ce uimiţi au fost toţi când ceea ce spusesem eu 
s-a adeverit. Au început să îl sune pe soţul meu şi să îl descoasă, 
însă totul era tardiv, căci şi noi şi ei pierdusem o mică avere. Nu îţi 
mai spun de casa pe care o avem în Miami, care deja valorează 
50% din cât am dat pe ea. Tot anul trecut, am vizualizat moartea 
socrului meu care a survenit în ianuarie 2009. Nu pot spune că asta 
a fost o premoniție, căci ne aşteptam la aşa ceva, era bolnav de 
cancer, însă eu am văzut clar că vom primi un telefon într-o 

sâmbătă noaptea şi că femeia care îl îngrijea ne anunţa acest lucru. 
Mi-a părut rău de el. A fost un om corect. Nici el nu a debordat de 
iubire față de copiii lui, însă măcar s-a ocupat de ei, i-a făcut 
oameni, le-a dat funcții importante, 1-a vegheat să nu greşească, s-a 
implicat şi i-a sfătuit. Dumnezeu să îl ierte! Pe el, nu pe tata, pe 
tatăl meu să îl răsplătească Dumnezeu dându-i înzecit. Ştii că eu nu 
am vrut să mă duc la înmormântarea tatei? Şi el a murit de cancer 
şi culmea, tot mama a fost cea care s-a chinuit cu el. Eu m-am dus 
o singură dată să îl văd, când era în ultimele săptămâni de viaţă şi 
am avut curajul să îi spun totul în față. l-am spus că îl urăsc şi că 
sper să se chinuie până să moară, măcar la fel de mult cum ne-a 
chinuit pe noi, i-am spus că nu îl iert şi că până şi în mormânt îl voi 
blestema. 

A: Trebuie să înţelegi că asta a ştiut el să facă cu viaţa lui. Atât a 
putut. Atât l-a dus mintea. 

R: Atât să îi dea şi lui Dumnezeu. Dacă există justiție divină 
atunci să fie răsplătit! În fine, să trecem peste asta. După ce am 
avut confirmarea că ceea ce văzusem referitor la luna octombrie a 
fost adevărat, am început să mă concentrez mai mult pe viziuni 
asupra viitorului. Aşa am început să mă leg de crâmpeie de 
imagini, să încerc să le comasez. Trebuie să îți menţionez că 
dintotdeauna am văzut apă, multă apă năvălind, ştergând de pe 
suprafața pământului aşezări omeneşti, oraşe, clădiri, omorând 
oameni. Inițial nu am dat importanță însă acum ştiu că aceste 
lucruri se vor petrece. Dar să o luăm în ordine. Văd o altă cădere a 
bursei care va avea loc tot în toamnă. 

A: Dar abia s-a redresat! Ba chiar s-a spus că economia începe 
să îşi revină! 

R: Nu este adevărat. Bursa va cădea. Acum este doar o slabă 
redresare. Va începe o cădere lentă în vară şi apoi va fi dezastru în 
toamnă. Mai precis în vara viitoare nimeni nu va mai avea nimic. 
Căderea va începe mai întâi în America şi apoi va cuprinde 
întreaga lume. Văd oameni sinucigându-se, familii disperate, bănci 
prăbuşindu-se. Văd că la sfârşitul anului viitor dolarul nu va mai 
avea valoare şi că se va căuta înlocuirea lui cu o altă monedă. 

A: Bine şi americanii ce vor face? 

R: Va fi haos. Vor fi crime, jafuri şi pustiiri. Se va instaura legea 
marțială, dar înainte de toate va începe un război spre a se încerca 
mascarea acestui lucru. 

A: Americanii sunt tot timpul în război cu cineva, aşa că acest 
lucru va trece neobservat. 

R: Nu. Va fi un război care va afecta toate statele lumii. Va 
începe cu SUA, Israel, Iran, însă se va implica şi China şi ulterior 
celelalte țări. Va fi cel de-al treilea război mondial. 

A: Şi când va începe? 

R: Întotdeauna când întreb îmi vin în cap două date: noiembrie 
2009 şi februarie 2010. Deci nu pot spune cu exactitate când va 
începe. Ştiu că se va termina în decembrie 2010. Nu cred că se va 
folosi bomba atomică. Nu am astfel de imagini, deşi am căutat să 
aflu. Văd doar foc, oameni morţi, foamete, deznădejde şi haos. Văd 
cum o parte din Israel arde. Sper din suflet ca această viziune să nu 
fie adevărată, căci iubesc această ţară. La Ierusalim am trăit cele 
mai înălțătoare momente din viaţa mea. Acolo am înţeles cu 
adevărat că am o misiune, chiar dacă nu mi-am asumat-o decât 
mult mai târziu şi pe jumătate. 

A: Haide totuşi să o luăm în ordine cronologică. Deja am pierdut 
firul expunerii. Să începem cu luna iunie 2009. 

R: Vara va aduce o climă haotică pe întreg globul. Va fi secetă în 
mai toate regiunile, întretăiată de furtuni cu aspect tropical. În 
România văd o vară de foc, care va avea şi furtuni cu aspect de 
vijelie. Ştiu că sună ca un buletin meteo, însă imaginile care îmi 
vin în minte sunt ale unui Bucureşti cu oameni leşinați de căldură, 
cu tocuri intrând în asfalt, pentru ca apoi să se suprapună imaginea 
unor vijeliui, cu copaci căzuți peste maşini, grindină, vânt puternic 
şi acoperişuri smulse. Sela îmi spune că la nivel global apa se va 
raționaliza datorită secetei, Franţa, Spania, sudul Italiei şi America 
de Nord vor fi extrem de afectate. Rusia va fi lovită de fenomene 
extreme cu aspect de tornadă, care, culmea, se vor manifesta 
preponderent în oraşe. Spre toamnă un nou pământ va apărea de 
sub apă. Nu ştiu dacă va fi datorat unei erupții vulcanice 

subacvatice sau unui cutremur, cert este că oceanul va scoate la 
lumină un nou teritoriu. 

A: Cărui fapt crezi că se datorează aceste modificări de climă? 

R: Şi eu am fost curioasă să aflu acest lucru şi am întrebat. Mi s- 
a explicat că, odată cu apropierea Terrei de centrul galaxiei, creşte 
presiunea exercitată asupra întregului sistem solar. Acest lucru face 
ca masa pământului şi a celorlalte planete să devină mai densă, 
tensiunile încep să se acumuleze, iar acest lucru va duce la înteţirea 
cutremurelor, creşterea activităţii vulcanice şi intemperii. Am aflat 
de la nişte prieteni astronomi că Luna şi-a micşorat conturul cu 
câteva sute de kilometri pătrați. Asta nu înseamnă că s-a 
fragmentat, ci că masa ei s-a compactat. De asemenea Sela mi-a 
spus că soarele este în suferință şi că va exista o puternică furtună 
solară în 2012, la începutul anului, care va afecta tot ceea ce se 
cheamă aparat, datorită unor impulsuri electromagnetice care vor 
bombarda Pământul. 

A: Am înţeles, dar de ce se întâmplă toate acestea, de ce acum? 

R: Sela spune că Terra a trecut de mai multe ori prin astfel de 
experiențe. Oameni ca noi, avansați tehnic, au mai existat. 
Civilizaţii întregi au fost şterse de pe suprafaţa Pământului. Unii 
erau chiar mai avansați decât noi. Stăpâneau telepatia, telekinezia, 
aveau darul prorocirii, al viziunilor şi totuşi nu le-a fost permis să 
mai rămână. De ce? Pentru că toți au uitat de Dumnezeu. Au uitat 
că nu ei, ca indivizi de sine stătători, au aceste capacităţi, ci că le 
sunt date lor spre a-l face pe Dumnezeu manifest pe pământ. 
Sarcina lor era să creeze Raiul aici. Nu mă refer la acel Rai biblic, 
ci la acel Paradis în care omul este Dumnezeu şi Dumnezeu devine 
Om. 

A: Dar nu avem dovezi concrete că aceste civilizaţii au existat. 
Se bănuie, se vorbeşte de Mu, de Atlantida... dar nimic palpabil. 

R: Şi vrei să spui că tu crezi că noi ne tragem din maimuţă? 

A: Nu. Dar asta vrea ştiinţa să demonstreze. 

R: Este o aberaţie, căci nici organele, nici sângele primatelor nu 
sunt compatibile cu ale noastre. Nici până în ziua de azi nu s-a 
găsit acea verigă lipsă, care să confirme teoria lui Darwin. 

A: Corect, dar nu există nici dovezi care să ateste că au mai 
existat civlizații avansate înainte de Cro-Magnon! 

R: Îți recomand să vizitezi Muzeul Omului din Paris. Acolo se 
găsesc printre multe alte vestigii, faimoasele pietre de la Lussac, 
vechi de 15000 de ani şi care arată oamenii îmbrăcaţi la fel ca noi, 
cu haine şi încălțăminte, cu părul aranjat. 

A: Recunosc că nu l-am vizitat. Dar dacă există aceste dovezi, 
de ce nu se studiază, de ce nu se fac cunoscute aceste lucruri? 

R: De ce nu se face cunoscută aşezarea neolitică din Gozel, unde 
s-au descoperit tăblițe scrise, cu caractere aproape contemporane? 
Dacă acum ar fi un cataclism global, să zicem un potop ca cel 
biblic, în care ar muri 90 la sută din omenire, animale, plante, în 
care s-ar distruge oraşele şi cuceririle tehnicii, iar singurii 
supraviețuitori ar fi o mână de oameni, care s-ar adăposti în grote 
şi munţi, urmaşii lor, peste 50000 ani, ar spune că înaintaşii lor au 
fost primitivi, că aveau capacitate intelectuală redusă, că umblau 
îmbrăcaţi în haine şi încălțăminte făcută din piele de animale, etc. 
Toate maşinile, casele, avioanele, calculatoarele, sateliții, se vor 
transforma în praf şi nu va mai exista nimic care să ateste că noi 
am cunoscut ştiinţa, că am stăpânit spațiul, că am fost civilizaţi. De 
ce nu se fac cunoscute descoperirile făcute la noi în ţară? Din câte 
am înţeles, există dovezi care atestă existenţa unor aşezări umane 
mult mai vechi decât cele recunoscute oficial. De ce nu se vorbeşte 
de scheletele uriaşe, cu aspect umanoid, descoperite acum câţiva 
ani? 

A: Bine, dar totuşi, dacă există dovezi, de ce nu sunt cercetate, 
cine are interes să le ascundă? 

R: Ştii, datorită poziției mele sociale, am venit deseori în contact 
cu persoane care fac parte din ceea ce se cheamă înalta elită ocultă 
mondială. Până să citesc Inuaki nu mi-am putut explica de ce aceşti 
indivizi erau atât de răi, dezinteresați, avari, cruzi, de ce toate 
trăsăturile negative pe care Dumnezeu le-a lăsat manifeste pe 
Pământ se regăseau preponderent în ei şi de ce întotdeauna banii 
erau ai lor. Am să îţi dau un exemplu. Cam prin 1998 eram în 
Austria cu soţul meu. El avusese o întâlnire de afaceri, care s-a 

terminat cu o masă festivă la care a trebuit să particip şi eu. Ca o 
încheiere a celor discutate, persoanele participante au concluzionat 
că etapele contractului vor fi asimilarea uzinei, apoi falimentarea 
ei, trecerea oamenilor în şomaj, vânzarea activelor spre a se 
recupera investiția şi apoi vânzarea terenului pentru maximalizarea 
profitului. La auzul acestor vorbe m-am revoltat. Am întrebat ce se 
va întâmpla cu miile de muncitori, cu copiii lor, cu viețile lor, 
ştiind că uzina respectivă este singura sursă de venit a zonei. 
Răspunsul lor: Ce te interesează? Eşti cumva Fecioara Maria şi noi 
nu ştim? Să crape de foame! Dă-i dracului de sărăntoci! Cu cât mai 
puțini cu atât mai bine... au vrut revoluție, democrație... asta le 
dăm. Noi aveam pâinea şi cuțitul. Ei nu au nici măcar fărâmituri. 
Şi asta este doar începutul! Bineînțeles că am fost ridiculizată toată 
seara, până când a intervenit soțul meu. Acesta este doar un 
exemplu. Aş putea să îți dau zeci. 

A: Să ştu că nu toți sunt la fel. Am prieteni, care deşi sunt sus pe 
scara ierarhică, nu au uitat de unde au plecat. Se străduiesc să facă 
bine, se implică, se zbat. 

R: Şi reuşesc? 

A: De cele mai multe ori. De aceea cred că contează în principal 
ce fel de om eşti, care este structura sa interioară. Rău poți face 
foarte uşor, poate face oricine, binele este mai greu de făcut. 

R: Şi dacă aceşti oameni există, de ce nu se fac auziți? De ce nu 
iau poziție? De ce se continuă jaful? 

A: Din câte văd eu acum se reglează întrucâtva situația. 

R: Da şi nu. Banii cei mulți şi adevărați s-au făcut din afaceri cu 
statul. Cei care şi-au făcut suma stau acum potoliți, dar dacă vor 
putea să o facă din nou o vor face. Nu au scrupule şi nici nu se 
satură. Vor cât mai mult, iar copiii lor sunt şi mai răi. Tu crezi că 
peste 3-4 generații se va mai întreba cineva de unde au banii, de 
unde sunt aceste averi? Vor fi afacerişti onorabili, cu principii şi cu 
tradiţii de generații. 

A: Îmi poţi spune cine sunt aceşti îmbogăţiți, cine erau ei înainte 
de 1989? 

R: Preponderent sunt foşti comunişti sau copiii lor. Zicala lor 
este: la vremuri noi, tot noi! De fapt ar trebui să spun zicala 
noastră, căci şi eu fac parte din această tagmă. Mai sunt şi persoane 
care au ştiut să speculeze momentul, au avut acel feeling al 
afacerilor, însă sunt foarte puţini. 

A: Şi unde vor să ajungă? Care este scopul acestor caste? 

R: Nu ştiu. Şi eu m-am întrebat adesea. Din ce am înţeles ideea 
este că poporul trebuie ținut în priză, ocupat, spre a nu gândi. 
Trebuie să 1 se dea de muncă, din ce în ce mai mult, să 1 se inducă 
ideea că a parveni pe scara socială este posibil numai prin 
acumulare de bunuri, epatare, snobism, agresivitate, minciună, etc. 
De când am citit cartea ta am înțeles o grămadă de lucruri. Sunt 
convinsă că ei, annunnakki, există şi trăiesc printre noi şi chiar 
dacă nu au formă reptiliană, au suflet de drac. Din acest punct de 
vedere îmi doresc ca ceea ce văd eu că ne aşteaptă să se întâmple. 
Chiar dacă asta înseamnă să pierd tot ce am, mă refer la bunuri, 
poziţie, măcar aşa am şansa să o iau de la capăt şi îmi câştig înapoi 
sufletul. 

A: Asta dacă mai supravieţuieşte cineva! 

R: Vor fi foarte mulți şi eu voi fi printre ei. Şi tu. Dar rămăsesem 
la 2009. Va fi anul marilor transformări. Societatea va începe să se 
transforme la nivel de conştiinţă colectivă. Din ce în ce mai mulți 
oameni se vor trezi şi îşi vor pune întrebarea încotro ne îndreptăm. 
Asta va fi suficient, căci va genera o schimbare a mentalităţii. 
Oamenii vor fi din ce în ce mai greu de păcălit. Datorită apropierii 
de centrul galaxiei, intuiţia va deveni manifestă şi toți vom înţelege 
anumite aspecte la nivel subtil. Asta va face ca misiunea celor care 
ne înrobesc să se apropie de final. Nu vom mai putea fi păcăliți. 

A: Şi cum crezi că ne vom da seama că ni s-a amplificat intuiţia? 

R: Vom începe să primim informaţii la nivel subtil. Poate chiar 
răspunsuri mentale la întrebări nerostite, imagini, flash-uri, vise. 
Am impresia că primul semn al modificării stării de conştință îl 
reprezintă insomnia. Sunt medic şi am constatat că din ce în ce mai 
multe persoane au probleme cu somnul, probleme care sunt 
imposibil de rezolvat cu pastile. De altfel cred că este total nociv să 

se apeleze la chimicale. Acestea sunt blocante şi mai mult 
dăunează. Omul în loc să îşi modifice vibrația se blochează pe o 
frecvență şi rămâne acolo. Nu poate avansa. 

A: Şi atunci ce trebuie să facem? 

R: Să medităm. Cred că un dialog interior ajută mult mai mult 
decât o pastilă. Sela îmi spune că pentru a accede la o nouă stare 
vibrațională trebuie să trecem prin anumite transformări, care de 
cele mai multe ori sunt dureroase. Chiar dacă este vorba despre o 
stare de sănătate deficitară, de schimbări majore în existenţa 
noastră, de pierderi ireparabile, de stări conflictuale aparent fără 
ieşire, nu trebuie să disperăm. Toate acestea sunt semne că ne 
aflăm pe calea schimbării, că a sosit momentul în care trebuie să 
renunțăm la vechile paradigme. Trebuie să înțelegem că toate 
aceste semne ne sunt date spre a ne trage de mânecă; ceva din ce 
facem, modul de gândire, percepţia noastră asupra lumii este 
greşită şi trebuie schimbată şi ce mod mai bun ar putea găsi 
Universul de atenţionare decât să ne pună piedici, să ne blocheze. 

A: Asta este un lucru bun, însă din păcate puţini sunt cei care 
conştientizează faptul că ceea ce li se întâmplă este o atenţionare. 
Oamenii văd mai mult că ghinionul s-a abătut asupra lor şi nu ştiu 
de ce. 

R: Era mult mai simplu dacă Universul îți putea da un telefon 
sau trimite o scrisoare pentru a-ţi explica... dar asta este. De 
asemenea am văzut o creştere a incidenţei cancerelor. Şi acest 
aspect se datorează modificărilor vibraționale prin care trece 
Universul. Şi soarele s-a schimbat. Asta spune Sela. Trebuie să 
avem grijă şi să nu ne mai expunem fără protecție razelor solare. 
Cel puțin până în 2013, spre sfârşitul anului, când va începe 
reglarea acestor aspecte. 

A: Dar, după cum spuneai, maximul de activitate solară va fi în 
2012. 

R: Da. În acest an vom fi bombardaţi, din punct de vedere 
energetic şi electromagnetic, atât de Soare cât şi de apropierea de 
centrul galaxiei. Vom vedea, chiar începând cu anul acesta, că o 
nouă formă de energie, necunoscută, venită tocmai din centrul 

galaxiei, ne invadează spațiul terestru. Acest lucru va duce la 
creşterea activităţii magmei, care, la rândul ei, va crea anomalii ale 
câmpului magnetic terestru. Toate aspectele combinate vor da 
dureri de cap, lapsusuri, stări depresive, morți bruşte aâtt în rândul 
păsărilor cât şi a vieţii acvatice, iar în unele regiuni chiar în rândul 
populației. 

A: Dar, până acolo, mai avem de înfruntat anul acesta şi anul 
viitor cu război... 

R: Anul acesta va fi hotărâtor. [În] funcţie de calea pe care 
guvernanţii o vor alege, vom vedea viitorul. 

A: Şi când va trebui făcută această alegere? 

R: Dacă întreb, mi se răspunde că în noiembrie va fi puntul 
crucial. Din păcate nu depinde de noi, ci mai mult de America. Din 
câte văd eu acolo se va da bătălia finală. Ei sunt cei care vor hotări 
soarta lumii. 

A: Dar de ce e1? Cu ce ne afectează pe noi? 

R: Ei sunt cei care hotărâsc. De altfel, ei stăpânesc economia 
mondială. Acest lucru este cert, fie că ne convine, fie că nu. Toate 
statele lumii au în program racordarea la gândirea americană, la 
modelul lor de viață. Banii vin de la ei, ei sunt participanţi activi la 
hotărârile privind soarta lumii, deci într-un fel noi toți ceilalți am 
căutat-o cu lumânarea. Acum vom avea parte de ceea ce am 
semănat. 

A: Dar spune-mi, dacă întrebi ce va fi în America în mai 2010, 
ce ţi se răspunde? 

R: Foamete, război, şomaj, frică, sinucideri, crime... 

A: Nu este o imagine prea plăcută! 

R: Văd oameni disperaţi, copii plângând, văd mulţi morți şi cozi 
lungi. Parcă zeci de mii de oameni cer ajutor. 

A: Şi Europa în 2010? 

R: Foamete, secetă, răscoală, şomaj... 

A: Şi în România? 

R: România o văd cumva mai liniştită. Şi la noi va fi o creştere a 
şomajului, o lipsă acută de bani la nivel general, dar nu văd 
foamete. Poate din cauza faptului că noi putem cultiva? Că noi nu 

am pierdut încă legătura cu pământul? Însă de departe America va 
fi cea mai afectată. Cum spuneam la început, dolarul nu va mai 
avea valoare. 

A: Dar asta va afecta doar temporar. Se va găsi o altă monedă. 

R: Va afecta toată planeta. La nivel global. Vor înceta 
schimburile comerciale şi acest lucru va duce la foamete. Sunt 
multe ţări dependente de import. 

A: Da, dar se va găsi o modalitate de înlocuire a monedei. 

R: Dacă s-ar dori, s-ar putea găsi, însă cei care conduc lumea 
doresc ca aceste lucruri să se întâmple spre a putea introduce banii 
virtuali. Adică totul este planificat. Nu contează câți mor, sunt 
pagube colaterale. 

A: Poţi fi un pic mai explicită? 

R: Faptul că Pământul trece acum prin nişte schimbări majore 
vine de la Dumnezeu. Faptul că noi ne transformăm, că avem şansa 
să fim în faţa unui nou început, vine tot din Matricea Divină. Cei 
care ne conduc ştiu aceste lucruri de mult timp. Ei s-au pregătit şi 
aşteaptă. Vor să fructifice aceste aspecte în favoarea lor. De aceea 
vor specula totul la maxim. Vor lăsa ca aceste lucruri să se 
întâmple, va fi foamete, război şi disperare şi ei vor veni în chip de 
salvatori, cu o monedă unică virtuală, cu cip-uri implantate, cu un 
sistem universal de asigurări, cu raționalizări şi cu speech-ul că tot 
ceea ce s-a întâmplat este din vina oamenilor, a încălzirii globale, a 
exploatării abuzive, etc. În acest mod, ei vor coordona resursele 
planetei, sistemul monetar, apa, aerul, viața, educaţia, totul. Nu 
vezi că este o aberaţie? Ei, adică guvernele, sunt cele care au 
coordonat aceste lucruri şi până acum; doar câteva familii au 
exploatat bogăţiile subterane şi cu toate acestea ni se spune că noi 
suntem de vină. Noi, nu ei. Este o tactică de manipulare perfectă. 
Cu cât ni se spune mai des, cu atât sentimentul de vină devine mai 
pregnant, până când ne va fi ruşine de noi înşine şi de înaintaşii 
noştri şi atunci când va veni acel plan salvator, miraculos, îl vom 
accepta pe nerăsuflate, având chiar conştiinţa împăcată că ceea ce 
facem, facem bine, că este pentru viitorul copiilor noştri. Care 
viitor? De sclavi? 

A: Asta aşa este. Ştii ce nu înțeleg? David spunea că ei nu vor 
mai corespunde vibrației Terrei, că vor trebui să plece. 

R: Vor muri foarte mulți, însă vor rămâne la fel de mulți. Sunt 
urmaşii celor cu sânge de anunnakki. Ei au acceptat amestecul 
sangvin special pentru a gestiona situația. Am înțeles asta abia 
după ce am citit Jnuaki. 

A: Dar nu pot fi toți răi! 

R: Eu cred că toți sunt răi. Şi mai cred că în rândul familiilor lor 
au supraviețuit doar cei care au ca manifeste trăsăturile negative. 
De altfel, modificarea genetică nu mai este de mult o necunoscută, 
aşa că nu văd care ar fi problema să îşi creeze urmaşi după chipul 
şi asemănarea lor şi care să fie apți să populeze o Terra cu o 
vibrație nouă. 

A: Tu îi poți simţi, vedea, intui pe cei cu sânge de anunnakki? 

R: Dacă întreb mi se răspunde, însă nu am ştiut de aceste lucruri 
înainte de a citi cartea, aşa că experiența mea este limitată. Vreau 
chiar să mă concentrez asupra acestui aspect. 

A: Dar tu ai sânge de-al lor? 

R: Nu am întrebat şi nu vreau să întreb. Nu aş putea duce 
informația dacă răspunsul ar fi pozitiv şi de aceea, în ceea ce 
priveşte familia mea, vreau să ştiu cât mai puţine lucruri de acest 
gen. 

A: Referitor la anul acesta, ce îmi mai poţi spune? 

R: Anul acesta, cei în drept vor recunoaşte că există anomalii 
geomagnetice. Adică, că la nivelul Pământului au început să apară 
semne că polii magnetici tind să se schimbe. 

A: Şi David a menţionat acest lucru. 

R: Şi eu văd ca fiind adevărat. Cum spuneam acest lucru va fi 
recunoscut, dar efectiv schimbarea va avea loc în 2012. 

A: Dar ce efecte vor fi anul acesta legat de aceste perturbații? 

R: Mi se spune că avioanele, păsările şi mamiferele marine vor 
fi extrem de afectate. Insectele vor deveni agresive şi vor avea un 
comportament anormal. Cu cât ne vom apropia de toamnă, cu atât 
se vor intensifica. Tot anul acesta vor creşte în frecvenţă aşa-zisele 

fenomene OZN. Din câte văd eu, asemenea aparate se vor vedea 
preponderent în America de Sud şi nordul Europei. 
A: Asta înseamnă că nu suntem singuri! Este un lucru bun. 

R: Sela spune că multe din aceste aparate sunt extraterestre şi că 

vin să supravegheze gradul de scăderea a câmpului magnetic. 
A: Cum adică multe? Şi restul? 
R: Restul sunt altceva. 
A: Ce? 

R: Nu ştiu să îți spun, dar dacă mă concentrez, văd oameni ca 
noi, însă îmbrăcaţi în costume albe şi cu măşti pe faţă, aplecaţi în 
jurul unor nave ovoidale. Întreb unde sunt şi mi se răspunde 
Nevada. Întreb dacă sunt OZN-uri şi mi se spunne că sunt 
pământene. Care este scopul lor? Dezordine, dezechilibru, spaimă. 
Atât îți pot spune. Am încercat să intru mai în profunzime, însă nu 
primesc nici o informaţie. 

A: Şi celelalte OZN-uri reale, ce este cu ele? 

R: Sunt venite să ne supravegheze. Problema este că văd două 
tipuri de asemenea maşinării. Unele le simt prietene iar altele 
cumva agresive. Dacă încerc să pătrund mai în amănunt, ceva mă 
blochează şi mi se spune că anul 2011 va aduce cu sine o mare 
revelație referitoare la acest lucru, până atunci nu este problema 
mea. De altfel, este normal să mi se răspundă aşa! 

A: De ce? 

R: Deşi văd cu ochii minţii aceste aşa-zis farfurii zburătoare, 
deşi le simt vibrația, eu nu cred în ele. Sigur, sunt convinsă că 
acolo, afară, în largul Universului mai există alte forme de viață, 
însă mintea mea refuză să conceapă că aceştia ne-ar putea vizita. 
Eu pur şi simplu nu pot percepe cu înţelegerea mea limitată 
întâlnirile de gradul trei. 

A: Sunt oameni care pot depune mărturie că există, sunt cărți, 
articole, poze... 

R: Şi eu le văd în interiorul meu. Şi ce? Asta nu m-a putut 
convinge. Aşa gândesc eu. 

A: Dar dacă te concentrezi asupra anului în care vor fi aceste 
dezvăluiri, ce ţi se spune? 

R: Atenţie! Veţi fi înşelați! Mai mult de atât nu văd, dar simt că 
ne paşte un mare pericol, ca şi cum am fi ameninţaţi. 

A: Adică vor încerca să ne atace? 

R: Nu pot răspunde la această întrebare. Văd doar că sunt de 
două feluri: buni şi răi. 

A: Te rog, chiar dacă nu crezi, o poţi întreba pe Sela ce este cu 
ei? 

R: Sela spune că vom fi agresați de unii, respectiv cei care au 
legătură cu actuala orânduire, dar că ceilalți ne vor fi de mare 
ajutor, în special după 2012. Totuşi, eu nu pot crede aceste lucruri! 

A: Din păcate, înțelegerea noastră pământeană este limitată. Cel 
mai adesea, noi suntem cei care ne blocăm accesul datorită unor 
idei preconcepute. 

R: Aşa este, dar eu nu pot trece de această limită! 

A: Dacă ar fi să concluzionăm, ce ai putea spune despre anul 
2009? 

R: Este anul marilor schimbări, la toate nivelurile, economic, 
social, cultural, uman. Eu văd că în acest an se va hotărî soarta 
omenirii. Văd economia în pericol de a fi distrusă, foamete, 
răscoală, boli, lipsă de bani şi probleme climaterice extreme, în 
toată lumea, probleme care vor escalada către sfârşitul anului când 
vom vedea iminenta unui război. 

A: Din păcate, am convingerea că asta ne aşteaptă, însă să ştii că 
România va fi cumva ferită. La noi nu va ajunge efectiv acest 
război. Vom fi apărați, protejaţi, într-un mod miraculos. Sigur, vom 
avea de suferit ca economie, vor fi şi la noi probleme, dar de alt 
gen. 

A: Îmi poţi detalia? 

R: Din câte văd eu, România va fi într-o perioadă de acalmie. 
Văd oameni îngrijoraţi, supăraţi, văd secetă, furtuni, caniculă, frig 
năpraznic, văd furie şi mici conflicte interne, dar nu văd distrugeri 
masive, foc, oameni ucişi. Mi se spune că noi vom fi înconjurați de 
război din toate părţile, totuşi nu vom participa activ. Îmi apare ca 
şi când ţara noastră ar fi sub un clopot uriaş de energie benefică, 

care ne protejează. Cam atât pentru azi. Vom continua data 
viitoare. 

R: Astăzi doresc să continuăm discuția de la anul 2010. 
A: Te rog. 

R: Anul 2010 va fi anul marilor adevăruri. Într-un mod magic, 
omenirea va începe să înțeleagă anumite aspecte. Adevăruri majore 
vor fi revelate şi cei ce ne conduc vor fi demascați. La început vor 
fi foarte puţini cei care vor crede, însă, cu cât ne vom apropia de 
2011, cu atât numărul lor va spori. De fapt, în august-septembrie 
2009, voci, din diverse locuri de pe glob, vor începe să vorbească, 
scoțând la lumină anumite secrete, însă amploare vor căpăta abia în 
anul următor. De asemenea, 2010 va fi anul fenomenelor extreme. 
Clima se va înrăutăți atât de mult încât anumite locații vor trebui 
evacuate. În unele zone va fi atât de frig încât oameni vor fi siliți să 
îşi părăsească casele. Va fi secetă şi foamete la nivel global. O 
nouă epidemie îşi va face apariția, deşi, în prima fază, nu va face 
victime. Oamenii vor deveni dependenți de ajutorul statului. 
Mâncarea, medicamentele şi utilităţile se vor scumpi enorm. 

A: Dar nu se poate face nimic pentru a preveni aceste lucruri? 

R: Nu văd cum. Nu ştiu dacă toți guvernanţii noştri sunt 
informaţi de ceea ce ne aşteaptă în viitor; iar cei ce ştiu, de ce ar 
interveni? Ei au un plan bine pus la punct. 

A: Şi în România va fi la fel de rău? 

R: Nu. Eu văd că la noi va fi bine. Adică mult mai bine 
comparativ cu restul lumii. Dacă întreb unde o să fie rău, mi se 
răspunde că în ţările dependente de dolar. Deci la noi nu. De altfel, 
dacă mă concentrez şi întreb România în 2010 imaginile care îmi 
apar sunt întrucâtva liniştite. Văd doar secetă şi furtuni, supărare, 
îngrijorare, dar nu văd război, foc, disperare. Dacă, dimpotrivă, 
întreb America 2010 văd foamete, cozi lungi, oameni panicaţi, 
şomaj, furturi, crime, răzmeriţă şi, mai presus de toate, văd şiruri 
lungi de maşini care se îndreaptă către munţi sau alte locaţii. 

A: Către munţi? De ce? 

R: Cred că vor avea probleme cu apa, încă de anul acesta. Ti-am 
spus că de mică am în cap imagini cu apă, munți de apă năvălind în 
oraşe. Cam asta văd eu că se va întâmpla acolo. 

A: Dar Europa va fi afectată de apă? 

R: Da, dar în mai mică măsură. La noi apa va fi problema anului 
2013. Anul acesta şi la anul Europa va avea probleme minore doar 
la nivelul caostelor. Îmi apare ca şi cum apa ar înainta cu câţiva 
metri, însă nu văd a fi ceva catastrofal. Aici va fi secetă sau furtună 
şi hrana va fi problema. De asemenea, la anul, Europa se va 
confrunta cu seisme şi probleme vulcanice, însă nici acestea nu au 
un aspect catastrofal. Cel mai grav va fi în China şi Japonia. 

A: Îmi poţi spune dacă România va fi lovită de un seism major? 

R: Eu văd că da. Sela îmi spune că trebuia să fi fost deja, însă a 
fost amânat. 

A: Asta este bine. Înseamnă că viitorul poate fi modificat! 

R: Momentan eu văd cutremurul ca fiind la anul, dar nu văd mii 
de morți sau pagube imense. Văd ceva blocuri căzute, oameni 
speriaţi, însă vor fi mai puţine pierderi ca în '77. Mai există o 
posibilitate de producere a unui seism în septembrie — octombrie 
anul acesta, dar nu cred că este ceva sigur. Îmi vine în minte ca 
perioadă, dar nu pot vizualiza imagini iar acest lucru mă face să 
cred că este posibil să nu fie. 

A: Poate reuşim şi facem ceva ca să îl evităm! 

R: Cred că este suficient să ne trezim. Dintotdeauna am avut 
credinţa că noi ne putem schimba soarta. 

A: Şi eu am convingerea că suntem participanţi activi la crearea 
viitorului. Cred că putem schimba traiectoria prin trezirea colectivă 
şi racordarea la Matrice. 

R: Eu am avut experienţa modificării. Am avut unele viziuni 
care, după un an, s-au modificat. Asta înseamnă că ceva sau cineva 
a intervenit şi ne-a schimbat soarta. Dar, cu toate acestea, anul 
viitor va aduce probleme la nivelul scoarței terestre. Din câte 
înţeleg, eu sunt generate în principal de undele electromagnetice 
venite din spațiu, unde pe care nu le putem controla. Aceste 
bombardamente vor afecta şi populaţia. Migrenele şi stările de 

oboselă se vor intensifica, vom experimenta vise puternice sau, din 
contră, insomnii, iar, la nivel general, vom fi apatici şi cu tonus 
scăzut. Peste toate acestea se va suprapune căderea sistemului 
bancar şi şomajul masiv. La nivel global. 

A: Când spui căderea sistemului bancar, te referi la căderea 
dolarului? 

R: În primă fază, dar, pe termen lung, văd a fi o problemă 
generală. La început, chiar din această toamnă, piața economică 
americană va intra în declin, declin care va continua în anul viitor, 
pentru ca spre jumătatea anului să se extindă în toată lumea. Cel 
mai rău, din acest punct de vedere, va fi în anul 2011. Şi noi vom 
simți aceste probleme chiar de la mijlocul anului viitor, însă cel 
mai afectați vom fi tot în anul următor. Îți dai seama că, dacă 
dolarul cade, panica se va instala pe toate pieţele bancare şi chiar 
dacă noi nu suntem, la început, direct implicaţi, acest lucru ne va 
marca. Oricum, piața monetară va avea un comportament ciudat, 
anormal, care se va întinde pe parcursul următorilor doi ani. 

A: Dar, efectiv, când va începe această cădere? 

R: Octombrie-noiembrie 2009. La început, va părea că totul 
potae fi ținut în frâu, însă va fi doar o amăgire. Haosul va începe 
cam prin primăvara viitoare. După cum spuneam, vor începe 
scumpirile. Dacă întreb cu ce vom plăti în 2011, mi se spune că la 
troc, cu produse, cu aur, cu argint sau cu muncă. 

A: Groaznic! Eu totuşi nu pot crede! Noi suntem dependenți de 
hrană, utilităţi, sistem de sănătate, etc. 

R: Sela spune că, la începutul anului viitor, omenirea va dispune 
de o nouă sursă de energie, neimaginată până în prezent, care va fi 
perfecționată şi pe care o vom putea folosi în câţiva ani. O energie 
benefică, nepoluantă. 

A: Deci avem şi veşti bune! 

R: Multe veşti bune, dar după 2014. 

A: Dacă ar fi să îmi descrii anul 2010 în câteva cuvinte, ce mi-ai 
putea spune? 

R: Anul disperării, al foametei, al cutremurelor, al fenomenelor 
extreme, al războiului, al trezirii la nivel individual, al dezvăluirilor 
şi al sacrificiului. 

A: Să înţeleg că acestea ne sunt date spre a ne trezi? 

R: Sunt convinsă că ăsta este scopul, dar la fel sunt sigură că 
oamenii vor lua totul la modul personal. Nu ştiu câţi vor înţelege 
aceste aspecte în adevăratul lor sens. 

A: Ai fi uimită să vezi cât de mulți sunt cei care ştiu cumva 
instinctiv că noi suntem pe o cale a schimbării, a înnoirii şi că acest 
drum ne duce cumva mai aproape de Dumnezeu. 

R: Eu văd clar că această cale ne duce către un nou început 
benefic din toate punctele de vedere. Vreau să te asigur de acest 
lucru. Poate că, în primă fază, vom fi înspăimântați, derutaţi, dar 
dacă avem credinţă, dacă ne dorim ca lumea în care trăim săse 
schimbe, trebuie să ne asumăm rolul de formatori ai viitorului. Este 
pentru noi şi pentru urmaşii noştri. 

A: Deci aşa vezi tu anul 2010? 

R: Da. Apoi 2011 va fi anul în care oamenii vor reuşi să îi 
demaşte pe cei care ne conduc de milenii. Văd ca şi cum un văl 
mare şi gros de ceață se ridică şi se va porni o trezire la nivel 
global. De asemenea, văd mişcări la nivelul organizaţiilor 
ezoterice. Ca şi cum capătă noi potenţe. Ei vor fi cei care vor 
începe să vorbească şi culmea este că vor fi ascultați şi înţeleşi. Un 
nou lider spiritual îşi va face apariția în lume, altul în Rusia şi apoi 
un altul în România. 

A: Adică se va naşte? 
R: Nu. Va începe să vorbească. 
A: Este bărbat? 

R: Da, dar organizaţia din care face parte este condusă de o 
femeie. 

A: ÎI vezi cum arată? Îi ştii numele? 

R: Nu îl pot vedea. Nu mi se dă voie. Văd doar lume multă 
strânsă în jurul lui şi aud că vorbeşte despre libertate şi despre 
drepturile omului. Dacă întreb cum îl cheamă, mi se spune că nu 
am voie să aflu. 

A: Poate pentru a-l proteja! 

R: Posibil. 

A: Mai vezi ceva în legătură cu el? 

R: Văd că din ce în ce mai mulți oameni se îndreaptă către el. 
Sunt şi mulți din afara ţării. Vin să îl cunoască. De altfel o să vezi 
că în următorii ani din ce în ce mai mulți străini vor vrea să se 
mute la noi. 

A: De ce? 

R: România are un loc special în planul Tatălui şi probabil că ei 
simt asta instinctiv. Poate au la rândul lor o misiune, poate trebuie 
să fie salvaţi! 

A: România va fi cruţată? 

R: [Şi] noi vom fi afectaţi, însă nu la fel de mult ca restul lumii. 

A: Şi acest bărbat pe care tu îl vezi, va fi conducătorul nostru? 

R: Sela spune că nu, căci nu va vrea, va fi mai degrabă un lider 
spiritual. Va apărea exact atunci când omenirea va fi în colaps şi 
acest lucru va fi resimțit şi la noi. 

A: Ce înţelegi prin colaps? 

R: Sistemul economic actual nu va mai exista. Populaţia va avea 
lipsă de hrană, medicamente şi utilități. Sectoare întregi din 
domeniul industriei vor dispărea. Societatea însăşi se va modifica. 
Aceste schimbări majore vor avea apogeul în 2011. La sfârşitul 
acestui an lumea din punct de vedere economic va arăta altfel. 

A: Mai bine? 

R: Nu, mai rău. Până şi mai marii conducători ai lumii vor fi 
cuprinşi de disperare. Averile lor vor dispărea asemeni fumului. 
Oamenii se vor revolta împotriva lor şi îi vor înlătura. Vor încerca 
să se ascundă, să mimeze, însă vor fi prinşi şi arătați lumii. Este 
anul în care vor trebui să dea socoteală. Omenirea va fi înfometată, 
bolnavă, disperată. 

A: Dar, la nivelul climei, 2011 ce va aduce? 

R: Vor continua fenomenele extreme. Problemele care vor 
apărea deja de la sfârşitul lui 2009, legate de apă, se vor intensifica 
şi vor avea aspect de catastrofă ecologică. Nu ştiu cum să te fac să 
mă înţelegi! Văd ca şi cum apa, la nivelul oceanului planetar, se 

încălzeşte. Văd mulți peşti şi mamifere marine moarte. Văd 
păsările zburând dezorientate deasupra unor valuri anormal de 
mari. Dacă întreb care este cauza, mi se răspunde că apa este caldă 
şi toxică, ca şi cum ar fi lipsită de oxigen. Hrana marină încetează 
să mai existe. Ştii, am văzut într-o viziune un delfin pe moarte şi 
mi-am dorit să înțeleg ce se întâmplă cu el. Imediat am fost 
cuprinsă de o stare de arsură la nivelul corpului şi o senzație de 
sufocare. Simţeam ca şi cum o presiune uriaşă mă apăsa din toate 
părțile, blocându-mi cutia toracică. Am întrebat care este cauza şi 
mi s-a răspuns că soarele este bolnav. Îţi dai seama că această 
catastrofă va declanşa un lung lanț de reacții. Cei care sunt 
dependenți de acest tip de hrană, vor fi privaţi, va dispărea 
pescuitul ca ocupaţie, nivelul dioxidului de carbon va creşte, iar 
cadavrele peştilor vor genera mirosuri groaznice datorită 
descompunerii. Tot în acest an se va observa o modificare a 
curenților oceanici, care va duce către o schimbare aberantă a 
climei continentale. Văd regiuni deşertificate, aride, uscate, 
pârjolite de secetă, iar, pe de altă parte, am în cap imagini cu o 
Europă asediată de furtuni şi ploi torențiale. Văd oameni cu haine 
groase în plină vară. În Anglia am impresia că vor fi inundaţii 
masive. De asemenea, văd că la Polul Nord gheaţa va fi istorie şi 
că un nou teritoriu va apărea de sub apă. Tot în acest an, epidemia 
de care îți vorbeam că va apărea la începutul anului 2010 va face 
ravagii. Vor fi sute de mii de morți. 
A: Şi guvernele vor face ceva? 

R: După cum îţi spuneam, oamenii se vor trezi. Vor căuta 
răspunsuri şi vor afla noi adevăruri. Cei ce ne conduc se vor întruni 
în repetate rânduri, dar văd că fără rezultat. Oamenii vor începe să 
înțeleagă că au fost mințiți, manipulaţi, înşelați. Vor dori să îşi 
aleagă alți lideri, iar, la nivel global, acest lucru se va manifesta ca 
o revoltă. Va începe întâi timid, apoi va cuprinde întreaga Terra. 
Aceste frământări vor dura cam trei ani, după care o nouă 
orânduire va fi instaurată. Va fi o conducere democratică, globală, 
unificatoare. Dar am să îți vorbesc despre asta mai încolo. 

A: Deci anul 2011 va fi anul...? 


37 


R: Trezirii la nivel de conştiinţă colectivă, transformăii, al 
adevărului şi — îmi vine în minte, deşi nu aş vrea să spun acest 
lucru — al morții. 

A: Poate al morții din punctul de vedere al orânduirii. Moare 
vechiul şi se naşte noul! 

R: Sper. Ştii, am sentimentul că ceea ce se va întâmpla în acest 
an va avea efect pe termen lung. Este ca şi cum acum se aşează 
temelia unei construcţii care va trebui să țină sute de ani. 

A: Anul 2012 ce va aduce? 

R: În primul rând: eruptii solare puternice, care vor destabiliza 
aparatura electronică şi sistemul de distribuire a energiei. 

A: Adică ne vom întoarce în comuna primitivă? 

R: Nu. Va fi momentul în care noua formă de energie va putea fi 
folosită. Cred că asta este planul Tatălui. Ne forţează cumva să 
luăm măsuri, să reacționăm, spre binele nostru. Chiar dacă ea nu va 
putea fi implementată total, la nivel global, ea îşi va face simțită 
prezența. Tot în acest an tot ceea ce înseamnă trecut economic, 
social, politic va fi şters, va căpăta noi înţelesuri, va fi modificat. 
Acest lucru se va datora în prinicipal apropierii Terrei de centrul 
galaxiei. Asta va face ca oamenii să experimenteze o nouă formă 
de conştiinţă. 

A: Ce fel de conştiinţă? Cum se va manifesta ea? 

R: Vom începe să fim uniți. Vom înțelege că suntem părți ale 
unui întreg. Şi noi şi sistemul solar şi mai departe putem extrapola 
la nivelul întregului Univers. Odată cu ridicarea vibrațională, vom 
avea acces la noi informaţii şi ne vom putea racorda la Matricea 
Divină. Acest lucru se va transforma, în primă fază, în interior, iar 
mai apoi la nivel fizic. 

A: Cum fizic? 

R: Omul care este unit cu Dumnezeu este Omul Frumos. Uită-te 
şi tu în jurul tău, la cei care îl iubesc pe Dumnezeu, uită-te la ochii 
lor, la starea lor, la cât sunt de armonioşi. Ştii, eu l-am cunoscut pe 
părintele Arsenie Boca. I-ai văzut chipul, lumina interioară, pacea, 
sfinţenia pe care o emana? 

A: Ai vorbit cu el? 

R: Da, puţin; mi-a fost frică. Nu vroiam să îmi vadă capacitățile, 
să mă dea de gol, eram cu mai multe persoane. M-a mângâiat pe 
cap şi mi-a spus: copil drag, grea misiune ţi-ai ales. Acum îmi pare 
rău că nu l-am căutat să îl întreb despre mine, despre misiunea 
mea, însă este tardiv. A fost un sfânt şi am convingerea că de acolo 
de sus ne veghează. A fost lumina care a călăuzit mu de suflete 
către mântuire. Sunt curioasă dacă el ştia ce ne aşteaptă, dacă 
vedea unde vom ajunge? 

A: Cu siguranţă. El ştia toate aceste lucruri. Le-a vorbit multora, 
poate nu explicit, despre timpurile care vor veni, dar aceştia fund 
oameni simpli nu pot fi auziţi, iar biserica nu are nici un interes să 
le consemneze mărturiile. Aşa-i la noi. Eu m-am obişnuit cu genul 
ăsta de reacţii. Nu vezi că tot ceea ce nu este conform cu dogma 
sau politica nu există? Noi trebuie să credem în ceea ce ni se 
spune, să facem cum vor ei, să reacționăm în baza unor modele 
învăţate şi să gândim în limita impusă. Atât. Asta este menirea 
noastră pe pământ. 

R: Asta a fost. Lucrurile se vor schimba definitiv. Am trăit mult 
prea mult în întuneric. În curând vom fi proprii noştri stăpâni. 
După ce vor înceta transformările la nivelul Terrei şi al omenirii 
vom conştientiza că suntem altfel, noi, ca şi cum ne-am fi născut 
din nou. 

A: Îmi mai poţi spune ceva despre anul 2012? 

R: Va fi anul în care populaţia se va simţi rău. Tot datorită 
presiunii galactice, vom experimenta stări de-a dreptul aberante, de 
la furie la extaz, de la frică la încredere excesivă. Trebuie să îți mai 
spun că această uriaşă presiune va afecta şi Pământul. Acesta îmi 
apare ca şi cum ar fi strâns într-o menghină gigantică, care face ca 
interiorul său să se contracte, iar acest lucru va duce la noi explozii 
vulcanice, cutremure, vânturi haotice şi fenomene extreme. Toate 
acestea vor avea ca final inversarea polilor magnetici. 

A: Când se va întâmpla acest lucru? 

R: La sfârşitul anului 2012, începutul lui 2013. 

A: Care va fi efectul? 

R: Va fi un dezastru total. Pământul se va zgudui sub intensitatea 
cutremurelor, a vijeliilor, rafale de ploi vor spăla coastele sale şi 
aşa lovite de valuri, pământ nou va apărea în diverse zone, dar cel 
mai masiv în zona Australiei, vaste teritorii vor fi înghițite de ape. 

A: Şi în România? 

R: Şi noi vom avea o problemă cu apa. Vom pierde părți din 
teritoriu, datorită schimbărilor de la nivelul scoarței. La fel şi 
Rusia. Va pierde o bucată bună din nord. Văd că şi Moscova va 
avea ceva probleme. Italia, Anglia şi nordul Europei vor fi foarte 
afectate, la fel şi o parte din Franţa. 

A: Cât vor dura aceste furtuni, cutremure? 

R: Trei luni. Timp de trei luni vom fi zguduiți de aceste 
fenomene. 

A: Adică trei luni continuu vom avea cutremure, furtuni şi 
erupții vulcanice? 

R: Da, dar nu continuu, nu peste tot în acelaşi timp. Vor fi 
prezente timp de trei luni în diverse locuri. Oamenii vor căuta 
adăpost, dar nu vor găsi nici măcar în munţi. Ce este dat să se 
întâmple se va întâmpla, indiferent unde fugim sau ne ascundem! 
Trebuie să îți mai spun că este important ca începând cu anul 
acesta să evităm statul la soare, iar din 2011 este interzis total. 
Soarele care a fost cândva prietenul nostru, se va transforma pentru 
o scurtă perioadă de timp în duşman. De altfel, nimănui nu îi va 
mai arde de plajă. Vom avea alt gen de probleme. 

A: Ce fel de probleme? 

R: Datorită cutremurelor şi furtunilor, apa potabilă va fi greu de 
găsit. Hrana va fi şi ea o problemă. Se va face apel la rezerva 
națională. Medicamentele vor fi raționalizate, iar peste toate 
acestea se va suprapune lipsa parțială a curentului electric. Dar te 
rog să nu vezi aceste lucruri ca pe ceva rău. Gândeşte-te că pentru 
a ne crea confort şi a ne simţi importanţi, am găurit pământul, l-am 
chinuit, l-am poluat, ne-am bătut joc de semenii noştri, ne-am 
dezumanizat. Poate că a venit rândul să plătim pentru faptele 
noastre! După ce vom înfrunta aceste schimbări vom fi altfel, vom 
fi Oameni. 

A: Deci greul ne aşteaptă abia în 2012-2013? 

R: Da. Atunci vor avea loc cele mai mari schimbări din punct de 
vedere geografic. După ce totul se va linişti, harta lumii va arăta 
altfel. 

A: Cum? 

R: După cum ţi-am mai spus, nordul Europei va fi sub apă, la fel 
ca şi o parte din Rusia, Anglia va fi cam la jumătatea mărimii 
actuale, China va pierde [o] mare parte din teritoriu, la fel ca şi 
Japonia, Australia va fi de două ori cât este, căci pământ nou va 
ieşi din ocean, Italia va pierde teren în favoarea apei, în special în 
sud, Spania îşi va pierde [o] bună parte din teritoriul de pe coastă, 
Franţa la fel, Monaco va fi afectat aproape total, America de Nord 
va avea o mare în interior şi va pierde teritorii de jur împrejurul 
coastelor, Canada va pierde o bucată din nord, America de Sud va 
pierde din teritoriu, dar vor apărea în jurul ei noi insule mari. 
Africa va fi cel mai câştigat continent, cred că din cauză că a fost 
cel mai oropsit, căci va deveni oaza de verdeață a lumii. Va fi cel 
mai bun loc de cultivat din lume. Va fi un fel de grânar. Asta nu 
înseamnă că va rămâne la mărimea actuală. Ca proporție îşi va 
păstra cam 70% din teritoriu intact. Polul Nord va fi verde iar la 
polul Sud văd ca şi cum noi munți s-ar ridica din actualul sol. 
Trebuie să înţelegi că tot ceea ce înseamnă coastă sau țărm va 
dispărea. Apa va intra în adâncul continentelor, modificând 
conturul. Cam asta văd eu referitor la modificări geografice. Toate 
aceste imagini sunt însoțite de zgomote asurzitoare, de apă 
mugind, de vuiet, de urlete, de vânt şuierând. În urma acestor 
cataclisme populația Terrei va scădea dramatic. Cei ce vor rămâne 
vor putea depune mărturie despre aceste schimbări epice. Vreau să 
înţelegi clar un lucru: după aceste evenimente, oamenii vor fi 
altfel. 

R: Cum? 

A: Vom fi mai buni, mai umani, mai credincioşi. 

A: Asta datorită fricii! 

R: Poate, însă supraviețuitori vor fi cei care au iubirea în suflet. 
Numai cei cu reale calități vor putea merge mai departe. 

A: Asta este bine, căci de prea multă vreme trăim într-o 
conjurație a mediocrității! 

R: Eu simt că asta este şansa noastră. Poate că vom pierde ființe 
sau bunuri, poate că viața noastră se va schimba definitiv, poate 
chiar vom muri, însă trebuie să vedem timpul ce va veni ca pe o 
mare oportunitate, o reuşită. În sfârşit, cineva acolo sus este de 
partea noastră şi a hotărât că nu se mai poate continua aşa. Eu cred 
cu toată tăria în binele din om. Noi suntem fiinţe nobile, putem fi 
buni, altruişti, miloşi. De ce să fim răi, plini de ură, haini, lacomi? 
Cine ne-a făcut să fim aşa? Cine ne-a modificat conştiinţa în 
asemenea hal încât să acceptăm pasivi toate mizeriile, urăciunile, 
crimele, promiscuitatea? De ce urâm animalele? Am văzut la ţară 
oameni care muşcau dintr-o halcă de câine în timp ce un câine 
prins în lanţ, slab, numai piele şi os, se uita la ei cu ochi trişti. Oare 
dacă îi dădeau o bucăţică din mâncarea lor flămânzeau? Se 
anemiau? Ce ne costă să mângâiem un cal? Să admirăm o floare? 
Cât ne ia să felicităm un coleg pentru reuştia lui? Mă uit la aceste 
lucruri şi îmi dau seama că suntem anormali. Ne-am îndepărtat de 
Dumnezeu în asemenea hal încât nimic nu ne mai bucură. Poate 
zâmbim când ne schimbăm maşina sau când ne mai cumpărăm o 
locuință, însă am uitat cu desăvârşire să pretuim viaţa, sub toate 
formele ei. 

A: Asta cam aşa este. 

R: Spune şi tu: care crezi că ar fi rostul continuării societăţii 
actuale? Încotro ne ducem? 

A: Şi eu cred că trebuie făcută o schimbare, aşa nu se mai poate 
continua, însă am văzut-o ca pe o schimbare lentă, mai mult la 
nivel de conştiinţă. Speram ca lumea să se trezească singură şi să 
îşi dea seama că mergem într-o direcție greşită. Ceea ce îmi relatezi 
tu mi se pare mult prea radical. 

R: Nu crezi că am fost mult prea mult iertați? Poate că şi 
Dumnezeu s-a săturat de noi, de ifosele noastre. 

A: Spune-mi, ai întrebat vreodată cine sunt cei ce vor rămâne pe 

Terra? 

R: Sela spune că cei care vor rămâne sunt cei ce au fost de la 
început şi mai sunt şi cei care pot înţelege schimbarea, care pot 
învăţa, care se pot restructura în gândire şi cel mai important lucru, 
cei în sufletul cărora nu s-a stins flacăra divină. 

A: Cum adică cei ce au fost la început? 

R: Cei care au fost aici la facere, au călătorit în timp spre a fi din 
nou aici în aceste vremuri. Cu ei a început totul, cu ei se va sfârşi şi 
tot cu ei va începe. 

A: Te rog să îmi explici. 

R: Sela spune că la început au fost anumite suflete care au 
colonizat planeta. Unii au plecat pe drumul bun, încarnări la rând, 
alții dimpotrivă au luat-o pe căi greşite. Mulţi au fost cei care au 
destabilizat planeta, generaţii la rând. Acum ei vor plăti, căci nu 
vor avea şansa să se înalțe, să experimenteze un alt plan. Cei care 
au ales calea cea dreaptă vor merge mai departe, vor fi răsplătiți. 

A: Să înţeleg că Terra ar fi putut fi astăzi altfel? 

R: Terra a fost un experiment. S-a lăsat totul în voia oamenilor. 
De mai multe ori s-a dovedit că ceea ce făceam noi era eronat şi 
atunci a intervenit aşa-zisa mânie divină şi a şters totul, lăsându-ne 
să o luăm iarăşi de la capăt. Niciodată Dumnezeu nu ne-a anulat ca 
şi creaţie. Întotdeauna ne-a dat şansa să ne revizuim atitudinea. 
Acum este la fel, cu singura diferenţă că acum planeta va face un 
salt energetic, adică vom intra în alt câmp vibratoriu. Este ca şi 
cum de mâine am auzi ultrasunetele. Nu ştiu cum va fi. Tot ceea ce 
ştiu este că acolo sus s-a hotărât ca de data asta saltul să se facă în 
trup. Până acum noi percepeam celălalt plan doar în stare de 
meditație, somn, catalepsie, hipnoză, etc. Din 2013, el va fi real, 
vom trăi efectiv în el, în carne şi oase. 

A: Sună extrem de interesant! Ar fi bine să fie aşa. 

R: Aşa va fi, iar odată cu înălțarea noastră vom primi şi alte 
daruri. De fapt ne vom reactiva capacitățile. Noi am fost făcuți 
după chipul şi asemănarea lui Dumnezeu şi acest lucru ne dă 
posibilitatea să fim asemeni Lui. Noi putem crea! 

A: Şi distruge! 

R: Asta aşa este. Eu am convingerea că Dumnezeu nu distruge, 
ci transformă. Moartea înseamnă renaştere, potopul a fost, de fapt, 
un nou început, Atlantida s-a scufundat pentru a da şansa 
locuitorilor ei să o ia de la capăt, civilizații au dispărut spre a face 
loc altor popoare, tot ceea ce aparent s-a stins a revenit sub o altă 
formă perfecționată. Doar omul ucide, distruge, zdrobeşte fără a 
avea capacitatea de a reface, de a reînvia. De aceea, cred din totul 
sufletul că ceea ce va urma ne este dat nouă ca şansă de redresare, 
de evoluţie. 

A: Să revenim la anul 2013. 

R: Va fi unul din cei mai importanţi ani din istoria Terrei. Dar 
despre aceste lucruri vom vorbi la următoarea întâlnire. Vreau doar 
să mai adaug că deşi văd distrugere, cataclisme şi moarte la nivelul 
solului, perioada în care câmpul magnetic va tinde să îşi schimbe 
polaritatea va aduce cu sine un spectacol celest înălțător, căci 
aurora boreală va putea fi văzută de pe întreg globul. Îmi vin în cap 
imagini atât de mirifce încât nu ți le pot descrie în cuvinte. Este ca 
şi cum cerul şi-ar deschide porțile spre a ne arăta raiul... păcat că... 
atunci va fi iadul pe Pământ! 

A: Astăzi spuneai că vrei să vorbim despre anul 2013. 

R: După cum spuneam va fi unul din cei mai importanţi ani din 
istoria planetei. Va fi însă şi cel mai cutremurător. Sfârşitul lui 
2012 şi începutul lui 2013 vor aduce cu sine modificăr majore şi 
ireversibile la nivelul scoarței terestre. Harta lumii va fi modificată 
definitiv, vor dispărea teritorii şi vor apărea pământuri noi. Apa va 
înainta în interiorul actualelor continente modificându-le conturul. 

A: Când îmi povesteşti aceste lucruri ce vizualizezi? 

R: Spre exemplu, dacă mă concentrez pe decembrie 2012 văd 
apă, multă apă năvălind în oraşe. Văd New York-ul dispărând sub 
valuri gigantice. Îi văd clădirile prăbuşindu-se. Dacă înaintez pe 
firul viziunii văd cum bucăţi uriaşi de sol se desprind, se ridică şi 
dispar în adâncul oceanului. Mă uit să văd dacă există 
supraviețuitori şi în cap îmi vine răspunsul că mulți au fost 
evacuaţi încă de acum câteva luni datorită tornadelor. Apoi dacă 
mă concentrez pe Londra [în] decembrie 2012, am în minte 
imagini cu clădiri acoperite de paă. La fel Franţa şi Spania. Şi mai 
simt că peste tot este frig; foarte frig. 

A: Dar România? 

R: Văd cerul întunecat, negru, ca de furtună. În aer pluteşte un 
miros greu de praf şi fum. Merg prin Bucureşti în timp ce pământul 
se clatină ca şi cum ar fi cutremur. O fetiță blondă cu părul 
cârlonţat plânge ţinându-se de un pom. Mă duc la ea, o iau în braţe 
şi încep să fug. Imaginea îmi dispare. Mă văd apoi într-o adunare 
de oameni. Suntem în afara Bucureştiului. Cred că în apropiere 
este o pistă de avioane. Sunt foarte mulți oameni şi încă mai vin. 
Majoritatea sunt pe Jos. Se aşează corturi şi văd un bărbat care se 
plimbă printre noi spunându-ne că este medic. Eu ţin încă copilul 
strâns la piept. Mă gândesc la copiii mei şi îmi vine răspunsul că 
sunt bine, căci erau la casa noastră din Sinaia. Soţul? A plecat, este 
ideea care îmi vine în cap şi realizez că a murit. România? Cât a 
mai rămas din România? 50%. Cam astea sunt imaginile. Aşa văd 
eu, ca un film. 

A: Întotdeauna când întrebi un lucru ţi se răspunde? 

R: Da. Dacă însă nu am voie să ştiu, imaginea este de scurtă 
durată şi apoi mi se spune că nu am acces. 

A: Mă gândesc ce ar fi dacă tu ştiind ce ți se va întâmpla, ai sta 
la Sinaia în perioada 2012-2013? În viziune ţi se spune că copiii tăi 
sunt bine datorită faptului că sunt acolo. 

R: Asta ar însemna să nu pot salva fetița care îmi apare în minte. 
Cred că este sarcina mea să o ajut. Fără mine ce va face? Eu nu am 
încercat niciodată să-mi schimb cursul vieții. Am avut deseori 
premoniții referitoare la întâmplări viitoare, însă le-am luat ca pe o 
avertizare şi am încercat pe cât posibil să evit daunele, însă 
niciodată evenimentul. 

A: De ce? 

R: Nu ştiu de ce, ceva din interiorul meu îmi spune că ceea ce 
trebuie să se întâmple se va întâmpla şi că nu este bine să încerci să 
trişezi destinul. 

A: Ai spus că ţi se spune că va rămâne cam 50% din România. 
Te referi la oameni? 

R: Mai mult la pagube materiale. 

A: Dar oamenii, aici la noi, în acele timpuri cum îi percepi? 

R: Ca şi cum ar fi mai aproape de Dumnezeu! Văd grupuri care 
se roagă, alții îşi ajută semenii, văd căruţe înotând prin noroi spre a 
ajunge cu alimente la sinistraţi, văd oameni împărțind haine şi 
pături. 

A: Nu sunt jafuri, crime, furturi? 

R: Nu văd. Mi se spune că oamenii sunt altfel. Sunt uniţi. Vor 
exista tentative de asemenea acte, însă vor fi înăbuşite de ceilalți. 
Sela spune că cei rămaşi sunt cei cu conştiinţă. 

R: Adică vor dispărea toţi cei care au în structuri dorinţa de a 
face rău? 

R: Eu aşa văd. Vor pleca preponderent cei cu tendințe 
distructive. Restul, adică cei care vor rămâne, sunt cei care fie au 
capacitatea de a se schimba, fie sunt buni. De altfel, peste tot va fi 
la fel. Tu nu înţelegi că Pământul se va transforma, va căpăta o 
nouă vibrație? Dacă nu corespunzi unui loc, poți sta acolo? 

A: Da. Te străduieşti, strângi din dinţi... te forţezi şi rezişti. 

R: Poate, pentru o zi sau două, dar pe urmă te saturi şi vrei să 
scapi. Aşa şi cu el. 

A: Referitor la România ce îmi mai poţi spune? 

R: La început va fi panică, haos şi degringoladă, însă nu va dura 
mult timp. Aici lumea pare să fi ştiut de aceste schimbări. Îmi 
apare ca şi cum mulţi s-ar fi pregătit. Cei care au crezut în aceste 
lucruri şi-au luat măsuri de siguranţă şi acum sunt apți să îi ajute şi 
pe cei ce au fost neîncrezători. Văd multe familii, care înainte de 
evenimente nu se cunoşteau, locuind sub acelaşi acoperiş. Totuşi, 
nu există multe case neafectate. Văd mai mult corturi sau 
adăposturi improvizate din lemne. Şi mai văd oamenii în peşteri şi 
într-un fel de hale. 

A: În cât timp se va regla situaţia? 

R: Niciodată nu va mai fi cum a fost. Oamenii se vor trezi în 
2013 fără orânduire, fără societate, fără utilități, fără ajutor 
medical, etc. Vor trebui toate reinventate. De altfel, nu numai la 
noi, ci peste tot în lume. Văd oameni regrupându-se, căutându-se. 

A: Asta când? 

R: În mai 2013 toate schimbările la nivelul scoarţei terestre vor 
înceta. Pământul se va stabiliza definitiv în noua sa formă, polu se 
vor regla, apa va începe să se retragă, pentru ca la sfârşitul anului 
să îşi stabilească definitiv matca; noi aşezări umane vor răsări, 
inițial în zonele de deal şi munte, pentru ca apoi să se extindă. 
Majoritatea fostelor oraşe vor fi dispărute sau imposibil de locuit. 
Curăţarea lor va necesita o muncă titanică şi de durată, dar nu va 
începe imediat. 

A: Şi oamenii ce vor face, mă refer la nivel global? 

R: Întâi vor căuta să se organizeze. În numele vechilor apucături 
vor căuta să îşi stabilească conducători, să îşi formeze o societate, 
o bază legală, un sistem social, însă curând îşi vor da seama că au 
început să se schimbe şi că nu mai au nevoie de aceste lucruri. 
Structura lor interioară se va modifica, chiar dacă nu brusc. Cei 
rămaşi vor realiza că au din ce în ce mai puţină nevoie de 
medicamente, de hrană, că sunt mult mai calmi, mai îngăduitori, 
mai pacifişti. Îmi vine în cap imaginea unui bărbat, cam de treizeci 

de ani, care se uită mirat la proprii ochelari şi se întreabă cum de 
vede bine fără ei. 
A: Asta va fi tot în 2013? 

R: În acest an vor începe modificările, dar din câte realizezva 
dura cam 50 de ani până când toţi vom ajunge la aceste capacităţi. 
Schimbările vor fi la unii mai lente, la alţii mai rapide, [în] funcție 
de predispoziţie. Sela spune că nu este vorba despre predispoziţie, 
ci mai mult de capacitatea de accepta lucruri noi, neobişnuite, de a 
te restructura. Vor fi destul de mulţi cei care vor lăcrima după 
trecut, aşa că schimbarea lor va fi una de durată. 

A: Dar dacă nu vor putea să se schimbe? 
R: Vor trebui să plece! 
A: Spune-mi, tu vezi că moartea va fi înfrântă? 

R: Nu. Se va prelungi durata de viaţă, însă nu imediat. Cam 
după 2021 omenirea va fi în stare să trăiască cam 150 de ani. 

A: Adică la 70 am fi în floarea vârstei? 

R: Ca tonus, gândire, putere, minte, da, însă tot va trebui să 
respectăm legile universale privitoare la moarte şi să părăsim 
planul atunci când ne este dat. 

A: Există posibilitatea ca omul să trăiască veşnic? 

R: Sela spune că nu, dar că speranţa de viaţă va creşte din ce în 
ce mai mult. 

A: În sfârşit, ceva de bine! 

R: Toate schimbările, cataclismele, morţile, tot ceea ce va veni 
este de bine. Eu văd aceste lucruri ca pozitive. Iniţial poate părea o 
pedeapsă radicală, însă cu timpul ne vom da seama că, de fapt, 
suntem câştigătorii unui viitor luminos. 

A: Da, dar pentru asta trebuie să ne întoarcem la Neanderthal şi 
să reinventăm roata! 

R: Nu cred că va fi cazul. Toate cuceririle ştiinţei vor rămâne 
adânc întipărite în societatea viitoare. Şi cele bune şi cele 
dăunătoare, cu singurul amendament că vom şti să le deosebim. Îţi 
dai seama că vor supravieţui cercetători, inventatori, medici, 
profesori, constructori, mecanici, oameni cu diferite profesii. Toţi 

vor pune umărul la reconstrucția lumii, numai că va fi o lume nouă, 
bună, egală şi corectă. 

A: Ştii ce nu înțeleg? Dacă vom trăi conştient în celălalt plan, 
atunci moartea ce rost mai are? 

R: Din câte văd eu, locul unde se duc sufletele după moarte nu 
este acelaşi cu planul în care noi vom ajunge. Este adevărat că 
odată cu expandarea conştiinţei vom putea avea acces şi la acesta, 
însă va fi altceva, noi nu vom trăi în el. Planul sufletelor este ceva 
sacru, este altceva. 

A: Deci după 2013 vom trăi într-o lume nouă? 

R: În 2013 se va începe construirea acestei lumi. Va dura însă 
ceva mai mult. Abia către sfârşitul anului oamenii se vor dezmetici 
şi vor realiza că trebuie să ia totul de la capăt. 

A: Şi de condus cine va conduce? 

R: Inițial vor exista lideri de grup, însă după 2014 acest lucru se 
va regla la nivel global. O nouă orânduire îşi va face apariția. Va fi 
un guvern format din lideri spirituali, cu reale înclinații ezoterice, 
un guvern al omeniei. Cu timpul mumărul lor se va stabiliza la 400 
plus un lider conducător. 

A: De ce 400? 

R: Sela spune că aesta este numărul aşezărilor colective care vor 
exista. 

A: Adică a ţărilor? 

R: Da, dar se vor numi altfel, vor fi ceva gen aşezări colective. 

A: Asta înseamnă că tot vom fi conduşi de câteva persoane! Deci 
va fi acelaşi lucru. 

R: Nu. Aceştia sunt suflete foarte evoluate. Unii nici măcar nu 
sunt prezenți acum pe Terra, urmează să sosească. 

A: Adică să se nască? 

R: Nu, căci ei vor prelua trupuri ajunse deja la maturitate. 

A: Despre asta vorbea şi David! 

R: Şi eu văd acelaşi lucru. O pleiadă de asemenea entități se va 
întrupa pe Pământ cu scopul de a ne îndruma. 

A: Când vor veni? 

R: Eu văd că începând cu anul 2011, dar mai masiv în 2013. 

A: Şi cum vor fi aleşi aceşti oameni? 

R: În mod democratic. 

A: La fel ca azi! 

R: Ei vor trebui să facă dovada capacităților lor. Nu va fi ca 
astăzi, deoarece oamenii nu vor mai putea fi păcăliți. Intuiţia va 
începe să ni se dezvolte şi vom percepe instinctiv realitatea. 

A: Ştii ce nu înţeleg? Cum vor supravieţui oamenii în 2013? Ce 
vor mânca? 

R: Acest lucru se va regla de la sine. În primă fază se va face 
apel la stocurile rămase intacte, la proviziile celor ce s-au pregătit, 
la rezerve de stat, pentru ca apoi să se înceapă cultivarea 
pământului, acolo unde clima o va permite. Locurile neprimitoare 
nu vor fi populate. 

A: Bine, şi cu ce vom cultiva? Cu calul şi plugul? 

R: În primă fază da, empiric, apoi din 2014 se va pune la 
dispoziția oamenilor, gratis, noua formă de energie de care îți 
vorbeam. Cu ajutorul ei vom putea obține căldură, lumină, hrană, 
combustibil. 

A: Despre ce fel de energie este vorba? 

R: Este o energie nepoluantă, inepuizabilă, continuă. Văd un fel 
de dispozitive, dar nu ştiu ce sunt. 

A: Şi cine va descoperi această nouă energie? 

R: Cineva din Europa. Din câte îmi dau seama, deja lucrează la 
proiect. 

A: Şi casele în 2014 cum vor arăta? 

R: Începând cu 2013 omenirea îşi va construi altfel de case. 
Inițial ele vor fi preponderent pe sol sau cu un singur etaj. 
Materialele folosite vor fi cât mai naturale şi prietenoase mediului. 
Ca aspect, văd că se va renunţa la stilul cub, vor fi cumva curbe. 

A: Şi Bucureştiul? Se va reconstrui? 

R: Da, dar nu va mai arăta la fel. Singura construcție care va fi 
refăcută respectând mult planul original, de altfel nu va necesita 
reparații masive, va fi Casa Poporului. Ea se va numi Casa Divină 
a Popoarelor. Aici va fi centrul spiritual al lumii. 

A: De ce? Ce am făcut să merităm asta? 

R: Aici au sosit primii locuitori ai Terrei şi tot de aici trebuie să 
înceapă Noul Pământ. Aşa este scris. 

A: Ştii că şi un anume Sundar Singh a prezis acelaşi lucru? 

R: Nu am auzit de el. Nu ştiu cine este. 

A: Sundar Singh este un înţelept şi iluminat indian, care s-a 
născut în anul 1889 în India, în oraşul Rampur, regiunea Punjab. A 
murit în anul 1933. A fost creştinat în urma unei experienţe 
spirituale deosebite, legată de apariția lui lisus. La un moment dat, 
el a făcut o călătorie prin toate țările creştine. Cu această ocazie, 
Sundar Singh a vizitat şi ţara noastră şi a făcut anumite profeții. 
Aceste profeţii au circulat încă [de] pe vremea regimului comunist, 
stârnind mare vâlvă. Interesant este faptul că, şi în prezent, se 
încearcă de către diverse organizaţii oculte inducerea ideii că 
aceste profeții nu au existat niciodată, deşi ele circulă sub formă de 
manuscris din 1940; şi că acest Sundar Singh este o invenţie a unor 
minți abracadabrante. 

R: De ce? 

A: Probabil că sunt speriați de perspectiva unei renaşteri 
spirituale, de apropierea noastră de Dumnezeu, de faptul că ne vom 
trezi, că avem o misiune specială, nu ştiu. 

R: Şi ce spune această profeție? 

A: Nu o ştiu pe dinafară, însă dacă vrei ne putem uita pe 
Internet. 

R: Chiar sunt foarte interesată! 

Profețiile lui Sundar Singh 
preluare de pe www.maha.go.ro 


Să nu vă surprindă acest mod de adresare deoarece fac aceasta 
pentru a nu vă lăsa înşelaţi de această înscenare satanică atât de 
bine pusă la punct. Eu ştiu că România are o misiune 
Dumnezeiască de redresare spirituală ce o va face să se înfățişeze 
ca un veritabil model demn de urmat întregii umanități. Este 
necesar să fac această mărturisire-profeție în faţa popoarelor 
întregii lumi, creştine sau de alte religii, fiindcă toate semnele 
marchează schimbările spirituale uluitoare ce vor avea loc în 
curând. Spusele mele nu trebuie să vă determine să mă considerați 
un fanatic simpatizant al românilor ce îşi imaginează himerice 
plăsmuiri, căci cea care mi-a inspirat, fără putinţă de tăgadă, aceste 
profeții este Prea sfânta Născătoare a lui lisus, şi reamintesc din 
nou că, din câte simt, locul de cinste în ocrotirea României îl ocupă 
Maica Domnului şi apoi marile puteri cereşti, la toate acestea mai 
adăugându-se şi majoritatea sfinților din cer. 

În curând aproape toate popoarele neamului omenesc vor 
deschide ochii contribuind la îndeplinirea realităţii orânduite de 
Dumnezeu şi se vor supune voinței divine mult mai bine decât 
altădată deoarece atunci vor lua sfârşit într-o mare măsură 
manifestările îndărătniciei omeneşti care au făcut cu putinţă atâtea 
acțiuni de rea interpretare a voinţei divine. Perpetuarea răului se va 
stăvili, revelaţiile divine ajungând să acopere pământul şi făcând ca 
tot ceea ce este plăcut înaintea lui Dumnezeu să iasă la lumină, 
pentru a-i ajuta pe oameni să atingă înţelepciunea şi să se 
desăvârşească. 

Acum, când fac cunoscute aceste profeţii, dacă aş fi român de 
origine, probabil că aş putea fi învinuit de părtinire națională, iar 
dacă aş fi european din comunitatea latină, ar fi fără îndoială unele 
motive să fiu judecat într-un fel omenesc, cu patimă omenească; 
însă deoarece sunt un indian iluminat prin intermediul lui lisus 

Cristos şi ferm stabilit în credința creştină pot vorbi cu toată 
uşurinţa, încredinţându-vă că acum nu fac altceva decât să exprim 
voia lui Dumnezeu. În anii care vor veni şi lunile ce vor veni, în 
tara trăirii voastre (adică România), scoarța pământului va lua foc, 
clima va suferi unele schimbări, cutremure simtțitoare vor distruge 
multe dintre clădirile existente, uragane şi vânturi puternice, 
terestre şi maritime, vor nimici îndrăzneala oamenilor bazaţi numai 
pe aşa-zisa putere a ştiinţei. Ingeniozitatea omenească pusă în 
slujba răului va face cunoscute lumii cele mai groaznice crime şi 
pământul va cunoaşte cele mai cumplite boli ce vor apărea pentru a 
fi nimicită existenţa oamenilor răi sau perverşi. În acele timpuri de 
mari schimbări, în alte locuri de pe pământ un sfert din omenire va 
dispărea fulgerător, iar după aceasta, la a doua încercare, din cei 
rămaşi în viaţă şi îngroziţi se vor suprima încă aproape un sfert, 
restul se vor orienta trup şi suflet către Dumnezeu - de la cel aflat 
la sânul mamei şi până la cel mai îndârțit tiran ce păşeşte pe 
scoarța pământului. Însă vă atrag atenţia să nu socotiți după 
calendarul intereselor voastre meschine schimbările spirituale la 
nivelul lumii pământene, căci iată, după cum am văzut cu, aceste 
transformări vor veni peste voi şi vă vor lua prin surprindere chiar 
dacă veţi rămâne neclintiți în încăpăţânarea voastră şi nu veţi 
ajunge să credeţi în Dumnezeu. 

Mulţi oameni ce alcătuiesc popoarele Asiei se vor orienta către 
religia creştină aproape fulgerător, iar o mulțime de triburi 
sălbatice se vor creştina şi datorită marii răspândiri a Bibliei, ea 
generalizându-se apoi la toate popoarele indiferent de limbă, de la 
Polul Nord şi până la Polul Sud. Veţi şti că acele vremuri sunt 
aproape atunci când Anglia îşi va pierde puterea, iar Franţa va fi 
asimilată de popoarele din jur. Treptat puterile statale vor dispărea, 
ca în locul acestora să apară o nouă putere denumită Federaţia 
Statelor Pământene cu un singur preşedinte, o singură monedă, un 
singur consiliu de conducere şi o singură armată, aeropurtată, 
folosită doar pentru apărare sau pază internă, soldații săi având 
menirea de a păstra ordinea în acele zone. 

În acea perioadă, Rusia va deveni una dintre cele mai creştine 
tări de pe suprafața pământului, Bosforul şi Dardanele se vor 
scufunda, dispărând complet de pe suprafaţa globului, de 
asemenea, o mulțime de insule vor dispărea, fiind nimicite de 
cutremure, scoarța pământului fiind zdruncinată de o mulțime de 
urgii ce se vor abate asupra oamenilor. Bisericile purtătoare de har 
divin se vor uni întruna singură, supranumită Biserica creştină 
drepteredincioasă, apostolică şi misionară care va pregăti aproape 
întreaga lume pentru transformările spirituale ce vor avea loc la 
nivelul întregii planete. Tot atunci va apare anticristul, prin anticrist 
înțelegându-i pe toți aceia care, mai mult sau mai puţin conştienţi, 
luptă împotriva spiritualității veritabile, urmărind să triumfe forțele 
obscure ale întunericului şi minciunii, ce menţin fiinţa umană într- 
o stare de inconştienţă şi sclavie letargică, şi multe lupte de idei se 
vor da, fără nici un fel de armă, pentru nimicirea adevăratei 
credințe în Dumnezeu. Toate acestea şi multe altele, deşi poate 
acum necrezute de unii oameni, mai târziu se vor întâmpla din voia 
lui Dumnezeu. Vor face excepție de la pedeapsa focului nimicitor 
şi a măcelului ce se va desfăşura pe aproape întreg globul 
pământesc, România şi locurile supranumite sfinte din Palestina. 
Netrecută prin sabie va rămâne de asemenea cetatea Vaticanului, 
dar puterea sa de influență, atât de pregnant urmărită, se va reduce 
la zero. România va trece prin mai multe faze de transformări 
fundamentale, devenind în cele din urmă, grație spiritualizării ei 
exemplare, un veritabil focar spiritual, ce va putea fi comparat cu 
miticul "NOU CANAAN", iar Bucureştiul se va transforma într-un 
centru esențial al acestui foc. Această capitală a polului spiritual al 
planetei va fi aproape în întregime reconstruită, rămânând în cele 
din urmă o aranjare de construcţii, în formă inelară, având 7 km în 
diametru şi va fi considerat de toate popoarele drept un veritabil 
„NOU IERUSALIM” pământesc. Chiar dacă spusele mele vă 
uimesc, trebuie să vă mărturisesc tuturor că aceasta se va întâmpla 
întrutotul în acele vremi viitoare, deoarece aceasta reprezintă 
voința atotputernică a lui Dumnezeu şi nu a oamenilor. Toate 
popoarele de pe întreg pământul vor participa la diferite activități 

comune având drepturi egale în acest nou centru spiritual, 
considerat drept manifestarea NOULUI IERUSALIM biblic, 
egalitatea în drepturi a tuturor țărilor şi popoarelor, fiind pe bună 
dreptate o condiție esenţială în fața Bunului Dumnezeu. România 
va trece în viitor prin mari frământări lăuntrice şi prin anumite 
schimbări externe ce o vor impune exemplar ca prestigiu în 
conjunctura internațională şi prin mila providenței va ieşi aproape 
neafectată din situația conflictelor războinice mondiale, 
declarându-se, datorită spiritualizării extraordinare, țară neutră, ce 
îşi va asuma rolul de nucleu ireproşabil al înțelepciunii şi iubirii 
divine. În cele din urmă toți duşmanii României vor îngenunchia la 
hotarele acestei țări şi plini de umilință vor recunoaşte misiunea ei 
spirituală ce se va manifesta prin intermediul teribilei puteri a lui 
Dumnezeu. Atunci veți vedea cu toții, căci va fi un semn ceresc, 
fiindcă în timpul războaielor viitoare focul şi distrugerile o vor 
înconjura, dar ea va rămâne neatinsă, întocmai ca o paradisiacă 
oază verde, în mijlocul înspăimântătorului deşert nimicitor produs 
de iscusința omului pusă în slujba răului, de care se vor folosi 
inteligențele satanice în ultima încleştare la care deocamdată 
oamenii nici nu se aşteaptă. 

În urma bulversantelor schimbări planetare şi a unui război 
fulgerător cumplit, în cele din urmă nu vor mai rămâne nici învinşi 
nici învingători. Vor rămâne trei categorii : morții, cei răniți şi 
mutilați de pe urma războiului şi cei rămaşi neatinşi. 

Şi atunci numărul celor ucişi şi afectați de pe urma războiului va 
fi atât de mare încât nimeni nu va vorbi nici de pierderea şi nici de 
câştigarea războiului, căci urmările acestuia vor fi atât de mari 
încât vor îngrozi pe toți locuitorii rămaşi în viaţă. Crime, lepra, 
holera şi multe alte boli înspăimântătoare, printre care câteva 
complet noi, necunoscute înainte, vor bântui scoarța pământului, 
afectându-i mai ales pe cei răi, fiare sălbatice se vor năpusti asupra 
oraşelor şi satelor, atacând oamenii. Multe schimbări se vor 
produce pe pământ şi toate aceste urgii de proporții cel mai adesea 
neaşteptate de oameni se vor întâmpla în anumite situații 
fulgerător. Din scrumul, suferințele şi încercările tuturor acestor 

schimbări şi dezastre martorii neafectaţi şi supraveţuitorii vor căuta 
cu multă fervoare calea de apropiere de Bunul Dumnezeu, pe care 
l-au neglijat mai mult sau mai puţin atâta amar de vreme. Cu toţii 
se vor convinge atunci că nu există religia adevărului, realizând că 
doar cunoaşterea Adevărului îl eliberează, făcându-i să se 
reintegreze în Absolutul Divin pentru a deveni Una cu 
Dumnezeirea. Abia atunci omul va realiza că se află îmbrățișat de 
Dumnezeu şi că Dumnezeu este viu, etern atotputernic şi 
atotştiutor în fiecare om în parte, sub forma spiritului divin. Toate 
câte vă spun se vor întâmpla şi mulți dintre voi se vor convinge în 
acele vremuri de începutul durerilor şi încercărilor şi tot ceea ce v- 
am prezis va fi constatat de voi mai târziu, chiar dacă lumea se va 
încăpăţâna în a nu le crede. Tot atunci va veni vremea apariției 
acelor oameni puri, înzestrați cu extraordinare haruri divine de care 
s-a vorbit în urmă cu aproape 2000 de ani. Cei cu adevărat evoluaţi 
spiritual, care în acele ultime vremuri vor trece cu succes prin 
feluritele şi grelele încercări, vor reprezenta o treime demnă de 
iluminarea lui Dumnezeu, curată, înţeleaptă şi sfântă. În timpurile 
ce vor veni, România va ajunge şi va rămâne o paradisiacă grădină 
a binecuvântării divine, a dragostei, a fericirii a purității şi 
înţelepciunii, în care modul de viaţă va fi precumpănitor spiritual, 
elevat şi pur, susținut de o trăire sublimă în post şi meditație, în 
duh şi adevăr, asemănătoare cu aceea a primilor creştini. 

Fericită ţară şi fericit popor sunt minoritarii aleşi care trăiesc 
prin poporul român, căci mulți dintre ei se vor bucura de imensa 
milă a lui Dumnezeu faţă de poporul român. 

Ca indian, eu intuiesc că Bunul Dumnezeu a vrut să aleagă, 
dintre toate popoarele, poporul cel mai umilit, cel mai crunt 
încercat de vitregia celor puternici. Adesea exploatat, ameninţat, 
invadat, terorizat, vândut şi cumpărat, care aproape la fiecare 
război a fost piața de tocmeală dintre cei ce se războiau. 
Amalgamul înfățişării deosebite a acestui popor, cuprinde virtuțile 
cele mai alese ale fiecărui neam care s-au asimilat în sufletul lui 
plin de dragoste şi omenie; acesta este un popor primitor, 
înfătişând o nuanţă elevată, plăcută, pentru ca să fie pildă de 

contopire universală cu calitățile divine, cu o dreaptă rațiune şi o 
admirabilă credință. Poporul român este de asemenea cel mai 
indicat popor din lume, grație compasiunii sale alese şi a iubirii 
sale altruiste, spre a oferi ospitalitate materială şi spirituală tuturor 
popoarelor de pe faţa pământului. 

Al VII-lea Sinod Ecumenic se va ţine în România, iar misiunea 
principală pentru răspândirea în Asia a creştinismului cu adevărat 
spiritual, este destinată poporului rus, dar ca putere de influențare a 
popoarele în vremurile din urmă, el nu va mai avea nici un 
amestec. Puterea cu care vor mai fi biciuite restul popoarelor, acolo 
unde este necesară pedeapsa, se va face prin poporul chinez — rasa 
galbenă în colaborare cu poporul japonez, care de asemenea va fi 
biciul pedepsei Dumnezeieşti. 

După terminarea tenibilului conflict armat ce vă stă în faţă, toate 
armele vor fi aruncate sau abandonate, fiindcă un nou gen de 
război „al sufletului” va începe. Acesta va fi războiul fără arme 
fizice, pentru desăvârşirea spirituală, pentru credinţa adevărată în 
Dumnezeu, care aparent va fi fără arme, dar fiind totuşi mai 
periculos şi mai dificil de o sută de ori decât cel cu arme. În viitor, 
puterea papală va dispare treptat şi va lua naştere o nouă conducere 
sinodală a cărei reşedinţă va fi întâi la Roma, provizoriu, şi apoi la 
Bucureşti în Noul Ierusalim, pentru totdeauna. În acele vremuri 
viitoare, vor fi de 1000 de ori mai fericiți cei care vor urmări 
desăvârşirea spirituală, trăind cu o încredere deplină în Dumnezeu, 
fiindcă vremurile vor fi zbuciumate şi groaznice şi le vor putea 
suporta cu uşurinţă numai cei mângâiați, inspirați şi hrăniți de 
Duhul Sfânt. Cele ce vă spun eu că vor veni, luaţi aminte că sunt 
durerea a doua şi raiul al doilea, căci prin durere aţi trecut fără să 
vă văitaţi. În acele timpuri, scaunul judecății de apoi va fi simţit şi 
văzut de tot neamul omenesc deasupra României, iar în marele 
oraş sfânt Bucureşti, simbolic numit „Noul Ierusalim”, care într-o 
oarecare măsură va fi opera aproape a întregului neam omenesc, 
dar conceput după un plan inspirat de puterea Dumnezeiască, se va 
construi cel mai monumental lăcaş spiritual de comuniune cu 
Dumnezeirea, denumit centrul divin suprem, ce va avea 

reprezentanți foarte evoluați spiritual din toate neamurile, aceştia 
formând Fraternitatea Veghetorilor Iluminați, care se vor alege 
dintre cei înţelepţi. Şi va fi compus din 101 centre mai mici, 
armonios orânduite, în care se vor afla reprezentați de frunte, 
deosebit de evoluaţi, şi care vor transmite atât practic cât şi teoretic 
Dumnezeiescul şi Eternul Adevăr imensei majorități a popoarelor 
pământului. Această operă arhitecturală va fi capodopera sublimei 
colaborări a tuturor stilurilor pământene ingenios armonizate într-o 
măreață lucrare cum alta nu a mai fost. Înţelepţii slujitori ai acestor 
lăcaşuri spirituale din „Noul Ierusalim” vor fi perfecţi spiritual şi 
foarte armonioşi fizic, cu trupuri de o îngerească armonie şi 
proporționalitate, fiind cu toţii dintre cei 114.000 de înţelepţi, 
iluminaţi neprihăniți şi neîntinați, expresia completei desăvârşiri 
spirituale şi a unei înalte împliniri Dumnezeieşti pe acest pământ. 
Iluminaţii veghetori cu trup îngeresc şi plin de puritate, vor fi în 
număr de 400. Ceilalţi, care vor conduce centrele inelare, de 
asemenea cu o spiritualitate deosebită şi trup îngeresc, vor fi 101 la 
număr. 

În acest unic loc de pe întreg pământul vor putea fi văzuţi mari 
iluminati şi înţelepţi, care în anumite momente se vor materializa, 
putând fi văzuți comunicând prin viu grai cu oamenii de pe pământ 
dornici să afle tainele dumnezeieşti ale spiritului. Toţi cei care vor 
pătrunde în acest centru divin vor realiza cu o surprinzătoare 
uşurinţă că sunt copiii divini ai lui Dumnezeu. Fericiţi vor fi atunci 
toți care vor străbate pământul României, respirându-i aerul, căci 
toată ţara va fi invadată de pelerini dornici să descopere 
Dumnezeirea şi toate locurile sacre din această ţară vor deveni 
focare transfiguratoare de iluminare şi descoperire a adevărului 
divin. 

Acest Centru Divin Suprem va putea cuprinde cu uşurinţă 2 
milioane de suflete. Această lucrare va fi executată în 10 ani, 
fiindcă, deşi acest Centru Divin va fi terminat în 5 ani, 
reamenajarea integrală a oraşului din jurul acestuia va mai dura 
încă 5 ani după aceea. 

În jurul oraşului se vor afla grădini cu pământ fertil de cea mai 
bună calitate în care, pe lângă diferitele legume, vor creşte şi vor 
da rod din belşug pomi sădiți, pentru ca nimic să nu lipsească 
traiului locuitorilor săi. Recoltele atunci vor fi îmbelşugate. 

O mulțime de şosele mecanice şi trotuare mişcătoare vor uşura 
mult circulația, iar anumite mecanisme special orientate vor uşura 
viaţa locuitorilor şi vizitarea acestor locuri. O mulţime de noi 
maşini aeriene vor fi puse în slujba acestui oraş model şi tot ceea 
ce este mai nou în tehnică, pentru a uşura viaţa, se va afla aici. 
Acest oraş va avea patru şosele, iar accesul în el se va realiza prin 
patru porţi monumentale. În România se va construi un canal care 
va uni Dunărea cu marele oraş reconstruit al Bucureştiului, 
permiţând astfel ca vapoarele, chiar foarte mari, să ajungă până în 
acest oraş minunat. 

Toate aceste lucrări se vor realiza datorită planului divin, în 
viitor, într-un anumit interval de timp. Agricultura, viticultura, 
pomicultura şi apicultura vor fi ocupații de onoare, căci în această 
țară aleasă se va sista sacrificarea vitelor şi se vor consuma mai 
ales cereale, legume şi fructe, lapte şi brânză, ouă şi numai vin 
curat. Apicultura va fi cea mai aleasă ocupaţie, fiindcă această ţară 
aleasă va aprecia mult mierea şi produsele stupului, folosind pentru 
jertfa divină numai ceară curată şi untdelemn de cea mai bună 
calitate. 

Tutunul, cafeaua şi alte otrăvuri atât de dăunătoare sănătăţii 
omului vor înceta să mai fie dorite de oameni, iar înrăiții şi vicIoşii 
vor părăsi ei singuri această ţară. Vrăjitorii, fumătorii, beţivii, 
desfrânaţii, criminalii precum şi trântorii (leneşii), nu cu forta ci de 
bună voie, vor renunţa la aceste îndeletniciri satanice şi aceste vicii 
se vor reduce încetul cu încetul, dispărând aproape în totalitate în 
cele din urmă. Orice locuitor al acestei ţări, aleasă de Dumnezeu să 
fie exemplu, îşi va câştiga pâinea cea de toate zilele muncind în 
mod onorabil în funcţie de posibilități şi menirea sa prin naştere. 

Vremurile de exploatare, teroare, înşelăciune şi asuprire vor 
asfinți în această ţară. Fiecare locuitor al acestui popor ales se va 
bucura din plin de binecuvântarea şi harurile divine, mulți dintre 

aceştia fiind înzestrați cu înţelepciune şi felurite puteri de a face 
minuni. Toate darurile se vor revărsa peste această ţară aleasă, care 
va avea nobila misiune de redresare spirituală a întregului glob 
pământesc. 

Toate căile de legătură prin aer, apă şi pe pământ fiindu-i din 
plin favorabile, România va ajunge una din cele mai prospere şi 
îmbelşugate ţări, trăind în pace cu toţi vecinii săi. Basarabia va fi 
realhpită României pentru totdeauna, căci poporul rus va cinsti 
această ţară aleasă şi va renunţa la această provincie care va da 
naştere la multe neînţelegeri. Într-un viitor mult mai îndepărtat, 
însă toate teritoriile învecinate României se vor alipi formând 
împreună Federația Statelor Europene, lucru la care oamenii 
ajunseseră să se gândească demult. 

Tot ceea ce v-am amintit până aici este necesar să se 
împlinească, pentru că sunt adevărate şi tot ceea ce vă spun vă va 
convinge când toate acestea se vor întâmpla. În vremurile viitoare, 
poporul rus, plin de dragoste, va veni în ajutorul lucrării pe care 
România o va avea de îndeplinit în lume. Înainte de acestea însă va 
fi foamete prin multe locuri, pâinea va lipsi, vor fi mari cutremure 
de pământ care vor face o mulțime de victime şi în multe locuri de 
pe glob oamenii vor dispare sub dărămături, care vor aminti cu 
mare greutate urmele unor oraşe ce vor dispare de pe suprafaţa 
pământului. 

Războaiele, panica şi neînțelegerile de tot felul vor face ca 
marile puteri, cum ar fi Rusia, să se prăbuşească, spre bucuria 
țărilor mici care o alcătuiesc. Ateii vor începe să cerceteze scrierile 
sfinte şi se vor preocupa să înţeleagă ştiinţa spiritului, căutând să 
descopere tot ceea ce este ascuns în om. Graţie acestor cercetări, o 
nouă cotitură se va produce în viaţa unor pământeni. În multe 
locuri de pe pământ va lipsi hrana. Pentru ca toate aceste urgii să 
treacă mai repede sau să nu fie atât de cumplite, Dumnezeu mă 
inspiră să vă dau un singur sfat: popoare, oameni, unițivă întru 
desăvârşire, împăcaţi-vă cât mai bine, iertaţi-vă şi cheltuiţi cât mai 
mult din energiile rămase pentru a atinge eliberarea în Dumnezeu 
şi fericirea veşnică. Faceţi totul acum şi aici, în această viață şi nu 

amânaţi desăvârşirea spirituală pentru o reîncarnare. Făcând tot 
ceea ce vă stă în putință ţinând cu stăruinţă, fiecare dintre voi se 
poate mântui. Pentru a grăbi zidirea Noului Ierusalim construiți-vă 
pe voi din dragoste şi curăţenia şi din Duh Sfânt, vieţuind în fapte 
bune pentru ca în acest fel să dați prilej ca spiritul din voi să se 
arate în inima voastră din care să dea afară neadevărul, egoismul şi 
patima distrugerii care atunci când cresc peste măsură, duc la 
nimicirea omului. În viitor, la această zidire spirituală va fi mult de 
lucru. 

Lăcaşul închinării sublime ce se va oferi drept pildă întregii lumi 
se va realiza prin eforturile însumate ale celor aleşi şi puri. 
Oamenii simpli şi drepţi în inima lor, plini de dragoste pentru 
Dumnezeu vor fi mult mai grabnic spiritualizați, dacă ei vor trăi 
intens sufleteşte, consacrând celor materiale o mai mică atenţie. 
Totdeauna cei săraci în dorinţe vor fi bogaţi în mulțumiri. 
Preafericiți vor fi cei care vor trăi în duhul Dumnezeiesc. Mai ales 
aceştia vor vedea că simplitatea şi puritatea vieţii nu înseamnă 
sărăcie interioară, ci este din contra, o nebănuită comoară 
spirituală. 

Cei simpli şi buni deţin o superioritate sufletească nebănuită. 
Multe sunt enigmele sufletului omenesc şi acestea sunt foarte greu 
de descifrat pentru acela care nu recurge la cunoaşterea de sine. 
Fiinţa umană nu-şi poate descoperi Creatorul şi nu-i poate înţelege 
câtuşi de puțin opera, decât dacă se descoperă pe sine în 
străfundurile tainice ale ființei sale. Pentru a ajunge la divina 
desăvârşire, fiecare om trebuie să urmărească să se cunoască cât 
mai bine pe sine. Toate acumulările materiale dispar odată cu 
moartea fizică a omului, în timp ce însuşirile spirituale şi 
experiențele omului se adună în spirit pentru veşnicie. 

Credinţa de nezdruncinat în Supremul Divin este secretul 
existenței nemuritoare în spirit. Credinţa face ca puterea lăuntrică a 
ființei să devină nemărginită ajutând-o să se desăvârşească prin 
unirea cu Dumnezeu în eternitate. Prin credinţa binefăcătoare, 
fermă, omul poate atinge fericirea divină. 


6l 


Iisus spune: „De veți avea credință numai cât un grăunte de 
muştar, toate le veți împlini, şi veți zice muntelui acesta să se 
arunce în mare, muntele se va arunca”. În aceste cuvinte ni se 
descoperă taina puterii credinței. 

Adevărul este că în timpurile care vor veni, pe tot globul, puțini 
vor fi oamenii care vor avea credință, iar aceia care nu vor avea 
credință vor fi dinainte morti, deşi vor continua să trăiască trupeşte, 
fiindcă ei vor înceta să mai aibă legătura conştientă cu Dumnezeu. 

Cel ferm în credința sa, chiar şi când există trupeşte, constată că 
toate minunile îi sunt cu putință şi astfel ajunge să se dezlege de 
materie şi legile ei, devenind atotputernic prin trăirea sa spirituală, 
care îl va revela chiar şi pe Dumnezeu. 

Prin puterea credinţei binefăcătoare apar darurile lui Dumnezeu 
în om. Prin puterea credinței omul se simte de ce trebuie să facă 
binele şi ajunge sorească cu ardoare, acționând astfel cât mai des, 
asemenea Creatorului său. 

Graţie credinţei sale neobişnuite, infinitele puteri cereşti îi vin 
totdeauna în ajutor şi de la acest punct viaţa lăuntrică a omului 
începe să fie din ce în ce mai fericită. Prin intermediul poporului 
român ales, Bunul Dumnezeu va vorbi oamenilor de pe tot 
pământul trimiţându-i pe cei aleşi din mijlocul acestui popor în 
ajutorul celorlalte ființe omeneşti, pentru a le ajuta să se ridice la o 
viaţă superioară şi la desăvârşirea dumnezeiască. Pentru Tatăl 
Ceresc orice suflet omenesc este foarte scump, deoarece în centrul 
acestuia sub forma SPIRITULUI, se află o scânteie din Dumnezeu. 

Dacă omul va ajunge să creadă cu tărie că toate puterile şi 
ajutorul îi vin de la Dumnezeu, atunci el supune întreaga sa ființă 
Divinului. Abia atunci viața spirituală a omului scoate la iveală 
izvoare nesecate de dăruire şi dragoste şi o mulțime de însuşiri 
alese cum ar fi supunerea, umilinţa, evlavia, sârguinţa, bunul simţ, 
recunoştinţa, respectul, nădejdea. Toate acestea şi multe altele 
înfloresc prin credinţă. Căci altfel, cum vei iubi ceea ce nu există şi 
cum te vei supune, dacă nu ai ferma convingere a existenţei acelei 
Puteri Divine căreia 1 te supui, sau faţă de care vrei să-ți arăţi 

recunoştinţa? Mulţi spun că nu au credință, dar într-un asemenea 
caz, de fapt, ei mărturisesc credinţa lor negativă, distructivă. 

În asemenea cazuri, existenţa credinței contrare este dovedită 
chiar prin negaţie. Gradul de credinţă al fiecăruiui om creşte sau 
scade prin manifestarea acesteia în diferite împrejurări. 

Toate cele ce v-am spus aici sunt pe deplin adevărate şi în 
timpurile care vor veni, ţara cea aleasă de Bunul Dumnezeu va fi 
focarul redresării spirituale de pe fața pământului. 

Minunile fără de număr ce se vor face în această ţară şi tainele 
ce se vor descoperi în vremurile ce vor veni în acele locuri, vor 
face popoarele lumii să cerceteze pline de dăruire misterele 
Dumnezeieşti. 

În România, Dumnezeu va face cu putință apariţia unor mari 
miracole pentru acei aleşi să-l descopere, iar necredincioşii să se 
întoarcă la credință cât mai repede. 

În acest popor ales al românilor Dumnezeu a pus o inimă caldă 
şi iubitoare, firea oamenilor fiind deschisă să descopere cu uşurinţă 
calea către desăvârşire, aproape toți fiind capabili să lumineze 
celelalte popoare prin darurile divine pe care le dețin. 

În acele timpuri viitoare, poporul român, propovăditor al 
înţelepciunii divine va fi o gazdă primitoare plină de dragoste ce se 
va manifesta fără pic de viclenie şi pe întreg teritoriul va fi belşug 
uimitor, pentru ca toți pelerinii ce vor veni să poată fi îndestulați. 

Sediul Crucii Roşii Internaţionale se va stabili la Bucureşti, în 
Noul Ierusalim, deoarece descoperirile acestui popor pe linie de 
medicină şi sănătate vor fi extraordinare, situând, de asemenea, 
această ţară pe primul loc în lume. Tot în România vor lua fiinţă 
instituţii filantropice şi administrative absolut noi, cum nu au fost 
niciodată pe acest pământ, de inspirație divină, care vor urmări 
trezirea puterilor ascunse din om şi amplificarea înzestrărilor 
spirituale divine. 

Poporul evreu va fi aproape singurul care se va opune cu 
îndârjire influenţei binefăcătoare crescânde a poporului român 
cunoscător al Tainelor Dumnezeieşti, dar în finalul acestei lupte se 
va convinge chiar el că adevărul susținut de poporul român este 

una cu Dumnezeu şi apoi nu va mai lupta împotriva divinității. 
(N.t.: Biblia zice următoarele: „lată că iți dau din cei ce sunt în 
sinagoga Satanei, care zic că sunt Iudei şi nu sunt, ci mint; iată că îi 
voi face să vină şi se inchine la picioarele tale, şi să ştie ca te-am 
iubit. / Fiindcă ai păzit cuvântul răbdării Mele, te voi păzi şi Eu de 
ceasul incercării, care are să vină peste lumea întreagă, ca să 
încerce pe locuitorii pământului.” Apocalipsa 3,9-10. Este oare 
acest pasaj referitor la acest miracol vestit pentru România?) 
Purtătorii de Duh Sfânt şi marii iluminaţi din anumite puncte ale 
globului pământesc vor mărturisi la rândul lor realitatea adevărului 
propovăduit de poporul român, reconfirmându-l cu toată puterea. 

Înainte de a ajunge aici însă, această ţară aleasă va trece prin 
mari frământări care vor pune lumea la grea încercare. Acest popor 
ales va trece înainte de a ajunge aici prin trei mari încercări. 
Sfârşitul acestor încercări va fi marcat de un dezastru planetar 
produs de cutremure care va îngrozi aproape întreaga lume. De 
asemenea, tot atunci cei foarte bogaţi îşi vor pierde averile. În 
acele timpuri viitoare, pe pământul ales al României, Noul 
Ierusalim se va zidi deci în două feluri: spiritual şi material. În 
acele timpuri viitoare, mai marii popoarelor lumii pământene se 
vor uni pentru a realiza o înţelegere globală de ajutor mutual şi vor 
centraliza sistemul monetar pentru a dirija cât mai bine viaţa 
administrativă la nivelul întregii planete. În acele vremuri viitoare, 
va apare o forţă armată ce va fi educată şi unificată pentru a fi 
universală, prezentând un caracter internațional. Poporul indian va 
fi fericit să cunoască şi să ajute poporul român în misiunea sa 
planetară. Graţie relaţiilor de prietenie ce se vor lega cu toate ţările 
de pe faţa pământului, România va scăpa ca prin minune din 
conjunctura războaielor. 

În timpurile ce vor veni, America de Nord şi de Mijloc vor 
ajunge să fie în cea mai mare parte un gigantic cimitir. Aceasta se 
va întâmpla tocmai în ajunul unor planuri de dominație prin care se 
va urmări supremaţia asupra întregii planete. Unică în acţiune şi 
care se va abține să ia parte la punerea în practică a frumoaselor 
idei şi a înfăptuirilor globale ce vor avea loc, va fi Anglia, însă 

părerea ei nu va fi luată în considerare, deoarece la scurt timp după 
aceea ea va ajunge să fie stăpână numai asupra insulelor ei. 
Coloniile care-i aparţin vor fi în totalitate redate libertăţii în viitor. 

Chiar dacă vă uimesc cele afirmate de mine, să nu mire pe 
nimeni de ceea ce se va întâmpla, deoarece fiecare are ceea ce 
merită, în final dreptatea, adevărul şi lumina spirituală triumfând. 

Deşi trâmbiţele adevărului vor suna pretutindeni, mai ales pe 
pământul Noului Ierusalim - România, va fi dusă lupta cea mai 
aprigă. 


65 


R: Este chiar foarte interesant! În timp ce citeai, am văzut cu 
ochii minții multe din evenimentele expuse acolo, altele însă le-am 
vizualizat diferit. 

A: Îmi poţi da un exemplu? 

R: El spune că vor fi 400 plus 101 conducători, eu văd doar 400 
plus unu. El spune că Vaticanul îşi va pierde puterea, eu văd că nu 
va mai exista. Eu văd că o nouă religie va pătrunde în sufletele 
oamenilor şi nicidecum cea veche primenită, aşa că nu văd cum un 
Sinod Ecumenic s-ar putea ţine la noi. Mie nu îmi sună bine Noul 
Ierusalim. Cred că fiecare loc îşi are menirea lui. Noi vom rămâne 
România, iar Ierusalimul va rămâne Ierusalim. 

A: Aici cred că a folosit o figură de stil. Trebuie să te gândeşti că 
profeția era adresată oamenilor de la 1940 şi trebuiau găsite 
concepte uzuale spre a descrie o idee. 

R: Mă rog. Crucea Roşie nu îşi va stabili sediul la Bucureşti, din 
simplul motiv că nu va mai exista. 

A: Şi aici poate fi vorba de comparaţie. Cred că nu trebuie să îl 
Judecăm prea aspru. 

R: Poate că ai dreptate. Cu ce nu mai sunt de acord: cu arderea 
de ofrande către Dumnezeu. Eu cred că vom înceta să mai 
aprindem lumănâri şi candele, dat fiind faptul că fiecare din noi va 
avea acces direct la Sursă. 

A: Poate că va fi ca un ritual. Se ştie de demult că anumite 
mirosuri induc stări de transă, tămâia este un bun exemplu. 

R: Departe de mine intenția de a-l contrazice, dar eu asta am 
văzut diferit şi mă simţeam datoare să îţi spun. De asemenea, nu 
văd acele centre inelare de care vorbeşte. Nu cred că vom fi 
dependenti de Biblie şi nici că poporul evreu va fi împotriva 
noastră, ci că, din contră, ne vor căuta sprijinul. În rest, imaginile 
sunt cam la fel. Şi eu văd America în ruine. Atunci când ai citit 
paragraful referitor la planurile de dominație ale Americii, mi-a 
venit în minte o imagine cu multă lume, bărbați şi femei, 
participând la o întrunire... 

A: Poţi dezvolta ideea? 

R: Dacă întreb cine sunt mi se spune că EI. Îi văd răzând; sunt 
binedispuşi şi siguri pe ei. Sunt foarte eleganti şi toţi au lucruri şi 
bijuterii de marcă. Nu mai pot fixa asupra chipurilor lor, ceva mă 
blochează, dar le simt mirosul. Este un miros combinat, greu, de 
hoit şi să nu râzi... de dolari. Nu ştiu dacă ai realizat că dolarii au 
un miros aparte, specific. 

A: Poţi să îmi spui care ei? 
R: Ei, cei ce ne conduc. Sunt mai marii lumii! 
A: Şi de ce s-au întrunit? 

R: Mi se spune că s-au întâlnit pentru a pune la cale ultimele 
detalii ale colapsului economic. 

A: Care este scopul acestui colaps? 

R: Preluarea a cât mai multe bogății. 

A: Dar ei stăpânesc deja lumea! 

R: Aici, din câte înţeleg, se vorbeşte de controlul la nivel 
mondial. Ei vor ca tot ceea ce există ca valoare materială, aur, 
petrol, pământ, case să le aparţină. Vor ca noi să fim sclavii lor! 

A: Dar suntem! Guvernele care s-au perindat de-a lungul 
timpului ne-au vândut deja. Poţi vedea când va avea loc întâlnirea? 

R: Mi se spune că a avut loc. În 2008. 

A: Probabil că atunci s-a discutat acest aspect şi datorită a ceea 
ce am citit te-ai racordat la eveniment. 

R: Foarte interesant! 

A: Îmi mai poţi spune ceva? 

R: Imaginile au dispărut. Îmi apare iarăşi New York-ul cu 
coastele zdrenţuite de valuri. Cred că ar trebui să ne oprim. Mă 
simt cam epuizată. Promit că până data viitoare am să aprofundez 
aceste profeții ale lui Sundar Singh spre a putea discuta mai pe 
larg. 

A: Eu aş prefera să discutăm în principal despre ceea ce vezi tu 
şi apoi putem suprapune ideile. Mi-e teamă să nu te influenţeze. 

R: Nu cred, dar vom face cum zici tu. 

R: Astăzi vreau să vorbim despre ceea ce va urma după 2013. 
Cum spuneam, abia către sfârşitul anului, oamenii vor putea să se 
regrupeze şi să înceapă reconstrucția. Odată cu introducerea noii 
forme de energie în anul 2014, totul va începe să se stabilizeze şi 
să prindă contur. Tot grație acestei energii, comunicațiile vor fi 
reluate. Noi forme de organizare îşi vor face apariția. La început 
vor semăna cu clanuri răzlețe, însă, în scurt timp, grupurile se vor 
uni, pentru ca în câţiva ani să formeze adevărate oraşe, foarte 
asemănătoare vechilor citadele, adică vor dispune de şcoli, 
grădinițe, pieţe, locuri de întrunire, infrastructură. Sfârşitul anului 
2014 va aduce cu sine ideea necesității instaurării unui guvern 
unitar, mondial. Acest lucru va fi realizat pe deplin abia în 2016. 

A: De ce atât de târziu? 

R: Abia atunci se va reuşi unificarea populației. După cum 
spuneam, la început vor exista aşezări umane răzlețe, 
independente, care cu greu vor accepta o nouă orânduire. Nu văd 
că ar fi rău intenţionaţi, ci mai mult speriați. 

A: Deci între 2014-2016 se vor stabili nou parametri ai viitoarei 
societăți? 

R: Da. Ne vom da seama că ce a fost nu are cum să mai revină şi 
că oricum nu era un lucru bun. Se vor pune bazele unei societăți 
echitabile, cu un sistem social mult perfecționat, cu un sistem 
educațional centrat pe interesul copilului şi nu al societăţii, etc. 

A: Un sistem educaţional centrat pe interesul copilului? Asta 
chiar sună a utopie! Îmi doresc să trăiesc să văd acest lucru. 

R: Să ştii că este un aspect foarte important. Copiii sunt viitorul. 
Ei ne ajută să înaintăm, să evoluăm. Nu ştiu de ce, în ultimii ani s-a 
făcut tot posibilul ca ei să involueze. Avem o generaţie de roboţei, 
plictisiți, blazați, fără chef de mişcare, cărora le displace total viața 
în aer curat, care petrec mai mult timp în faţa calculatorului decât 
în compania părinților şi cărora şcoala nu le mai corespunde. Am 
impresia că unii dintre ei sunt mult mai deştepţi decât profesorii şi, 
cu toate acestea, au rezultate slabe la învăţătură. 

A: Asta pentru că sistemul educaţional se bazează pe un model 
învechit şi pentru că profesorii, la rândul lor, au parte de acelaşi 
gen de pregătire. Eu cred că ar trebui să ne înţelegem copiii. Noi 
am putea sta neclintiți opt ore într-o bancă, timp de 12 ani, 
ascultând lucruri inutile, expirate şi nefolositoare? La rândul lor, 
profesorii n-au nici o vină! Ei trebuie să se țină de programă. Sunt 
obligați. Am vorbit cu multe cadre didactice şi au recunoscut că 
sunt siliți să promoveze un învățământ perimat, depăşit, prăfuit, dar 
că nu pot face nimic. 

R: Da, iar noi suntem siliți să ne dăm copiii la şcoală. Nu avem 
alternativă! 

A: Ba există ceva. Este Waldorf-ul, Step by Step, etc., dar, din 
păcate, nu sunt promovate suficient. Nu spun că aceste forme de 
învăţământ sunt perfecte, căci şi aici se face simţit braţul lung al 
legiuitorului, însă măcar sunt altfel, sunt orientate către suflet, către 
abilităţi, talente. 

R: Oricum această problemă se va regla odată cu sosirea noii 
societăţi. 

A: Aş vrea totuşi să rămânem puţin mai mult la anul 2013. În 
România cum va fi? Cum vor arăta oraşele nostre după schimbări? 

R: Iniţial vor fi depopulate, căci locuitorii le vor părăsi. La nivel 
general, văd clădiri căzute, infrastructura prăbuşită, colaps, dar mai 
văd oameni îndreptându-se înspre ele, repopulându-le. 

A: Le poți vizualiza pe cele mai afectate? 

R: Ceea ce văd eu este mai mult la nivel general. Zonele cu apă 
vor fi foarte afectate, în rest văd dărâmături cam peste tot şi praf, 
foarte mult praf. 

A: Şi oamenii? 

R: Îi văd speriaţi, marcați, dar cumva împăcaţi cu ideea. Ţi-am 
spus, la noi oamenii sunt altfel. Am impresia că foarte mulți ştiau 
de aceste lucruri. Îmi apare ca şi cum nu ar fi fost luaţi prin 
surprindere. Poate vom fi anunţaţi! Oricum, cele mai puţin afectate 
zone vor fi cele rurale. Şi aici văd case căzute, câmpuri şi păduri 
decimate de secetă sau vijelie, pământ crăpat, dar sentimentul 
general este unul de linişte şi de aceea deduc că va fi bine. 

A: Va fi foamete? 

R: În acel an nu vom avea nici belşug, dar nici nu vom flămânzi. 
A: Va fi bătaie pe alimente? 

R: Nu văd aşa ceva. Văd multă linişte şi calm. 

A: Adică la noi nu vor fi omoruri, crime, jafuri? 

R: În 2013 nu. Şi nici după aceea. 

A: Dar, la noi, vezi modificări la nivelul scoarţei terestre? 

R: Îmi apar imagini cu bucăţi de pământ care se surpă şi sunt 
înghițite de falii, văd chiar o secvență în care o întreagă stradă 
dispare, văd apa acoperind pământuri, dar, repet, nu văd pierderi 
masive de vieţi omeneşti. Poate că vor fi, dar nu atât de multe ca în 
alte zone ale globului. 

A: Altceva îmi mai poţi spune despre România? 

R: După ce toate aceste schimbări vor înceta, țara noastră va 

avea o altfel de climă. 
A: Ce fel de climă? 

R: Va fi călduroasă, plăcută, va avea un aspect tropical. Vom 
putea cultiva legume şi fructe noi. Recoltele noastre vor fi bogate 
şi vom putea da şi altora din prinosul nostru. Vom fi de mare ajutor, 
dar până atunci trebuie să trecem cu bine peste următorii patru ani. 

A: Te poţi concentra asupra momentului în care încep aceste 
cataclisme? 

R: Văd că pământul începe să tremure. Se aude un trosnet 
asurzitor, urmat de un vuiet. Mă uit pe fereastra casei mele şi văd 
că, deşi este prânz, cerul se întunecă brusc. Sunt singură în casă, 
însă nu îmi este frică. Soţul meu este plecat la o întâlnire de 
afaceri. Văd că sufrageria mea arată altfel, mai ponosită, pereții au 
crăpături şi îmi lipseşte din mobilă. Lustra este spartă. 

A: În ce an te afli? 

R: 2012. 

A: Ce lună? 

R: Este începutul lui decembrie. 
A: Ce îmi mai poți spune? 

R: Sunt calmă. Ştiu că ceea ce va urma nu mă va afecta fizic. 
Încerc să mă îmbrac cu jacheta, dar îmi vine greu şi din cauza 

faptului că toată casă se mişcă. les afară şi o iau la goană. De jur 
împrejurul meu cad bucăţi de moloz. Mă simt ca şi cum ar fi [un] 
bombardament. Văd oameni care fug, dar nu ştiu unde vor să 
ajungă. În dreapta, o clădire se prăbuşeşte umplându-mă de praf. 
Reuşesc să scap neatinsă. O doamnă mă apucă de mână şi mă 
întreabă unde să fugim? Îi spun să se îndrepte către cel mai 
apropiat loc fără clădiri. Acolo nu îi poate cădea nimic în cap. Cam 
asta văd. 

A: Şi maşini, salvări, poliţie? 

R: Nu văd maşini în mişcare. Majoritatea sunt trase pe dreapta şi 
par a fi părăsite. De altfel, după 2012, în toate viziunile mele apar 
din ce în ce mai puţine maşini. 

A: Adică vom fi pietoni? 

R: Sela spune că combustibilul va fi raționalizat, furtuna solară 
va aduce cu sine imposibilitatea folosirii majorității 
autovehicolelor, iar străzile şi şoselele vor fi preponderent 
impracticabile, aşa că vom fi siliți să adoptăm alte mijloace de 
deplasare. 

A: Dar bănuiesc că, după un timp, vom ajunge la o oarecare 
normalitate. 

R: Da. Asta graţie noii forme de energie. Ea va putea fi folosită 
şi pe post de combustibil. De altfel, după 2016 vor apărea alt gen 
de autovehicule. 

A: Cum vor arăta ele? 

R: La început, vor fi asemănătoare vechilor maşini, însă în 
câțiva ani se va modifica întreg conceptul. Văd că nu vor mai avea 
roți, ci se vor deplasa cu ajutorul aerului, la câțiva zeci de 
centimentri de sol. 

A: Mai vizualizezi ceva? 

R: Văd că fug. Ştiu că trebuie să caut fetița. Nu mi-e frică. Din 
depărtare se aude un vaiet prelung, care se apropie. Ştiu că 
pământul se va crăpa, dar nu văd unde. Sela îmi spune să stau 
calmă, căci asta este singura mişcare a scoarței, după aceea, la noi, 
totul se va linişti. 

Imaginea îmi dispare. 

A: Să ne concentrăm acum asupra următorilor ani, după 2013. 

R: Reorganizarea la nivel global va începe efectiv din 2014. Nu 
va fi uşor. Oamenii se vor confrunta cu diverse lipsuri, de la 
materiale de construcție şi mijloace de deplasare, până la lipsa 
infrastructurii şi a greutății găsirii apei potabile. 

A: Cât va dura? 

R: Nu ştiu exact. Cred că destul de mult. Dacă mă concentrez 
asupra anului 2021, văd aşezări umane întinse în multe zone de pe 
glob. Văd oameni liniștiți, văd câmpuri cultivate, clădiri iluminate, 
blocuri, dar diferite de cele existente astăzi, văd aceste maşini de 
care îţi vorbeam. 

A: Şi după anul 2021? 

R: Acest lucru mă intrigă. După acest an nu mai văd nimic. Simt 
anumite lucruri, dar nu mai văd imagini. 

A: De ce? 

R: Am întrebat, dar nu mi s-a răspuns. Pot doar să bănuiesc că 
eu nu voi mai fi în acest plan. Probabil că atunci misiunea mea pe 
acest pământ se va încheia. Cel puţin asta este explicația pe care 
mi-o dau. 

A: Deci să înțeleg că perioada care va urma după 2014 va fi o 
perioadă benefică la nivel global, va începe reconstrucția, 
reorganizarea, restructurarea şi că începând cu anul 2021 vom avea 
din nou acces la lumea civilizată. Vom dispune de curent, transport, 
case, etc. 

R: Anul 2018 va fi anul în care acest nou tip de energie va putea 
fi implementat la nivel global. Va fi pretutindeni. Asta va aduce cu 
sine întoarcerea la lumea civilizată, de fapt - mai corect spus — ar fi 
intrarea într-o lume nouă, cu adevărat civilizată. 

A: Vreau să te întreb un lucru mai personal. Să nu râzi! Prietenii 
mei vor apuca anul 2012? M-au întrebat de multe ori şi nu ştiu ce 
să le spun. 

R: Văd că da. Ei vor fi pregătiţi. În 2012 îi văd într-o casă pe 
pământ. Vor sta destul de mult timp acolo. Este o zonă rurală. Însă 
în imagine nu îmi apar singuri. Au multe persoane în jurul lor; 

adulți şi copii. Problema lor actuală este să se mobilizeze. Prea se 
lasă duşi de soartă. 
A: Şi în 2021? 

R: Îi văd într-un oraş. Fac cam ce făceau şi înainte de 
evenimente. Îi văd aplecaţi asupra unor schiţe, dar Sela spune că se 
vor ocupa cu tratamente de echilibrare. 

A: Ce fel de tratamente de echilibrare? 

R: Cred că sunt un fel de terapii energetice. La acea vreme vor 
exista un fel de centre de recuperare mai speciale, care vor folosi 
băi cu aburi de plante şi pietre, masaje, reechilibrări vibraționale, 
lumini şi multe altele. Am impresia că sănătatea va fi un concept 
holistic, care va include o multitudine de discipline conexe, din 
categoria celor contestate astăzi. Se va renunţa la tratamentul 
chimic, medicamentos. Cred că la acea vreme se va renunța 
inclusiv la mâncatul cărnii. 

A: Atât de repede? 

R: Asta se va datora noii frecvenţe terestre şi nicidecum 
oamenilor. 

A: Totuşi, dacă ar fi să concluzionăm, din relatarea ta reiese că 
într-o perioadă de aproximativ 6 ani am reuşi să refacem tot şi să o 
luăm de la capăt. Nu ţi se pare un pic forțat? Nouă ne-au trebuit 
zeci, sute de ani să ajungem unde suntem astăzi. 

R: Ţi-am spus că nimeni nu ne va şterge din minte cuceririle 
ştiinţei. La acestea se vor adăuga noi informaţii şi vom fi şi ajutaţi. 

A: De cine? 

R: Din exterior. 

A: De unde din exterior? 

R: Iarăşi intrăm pe terenul care nu îmi place. Sela spune că 
civilizații avansate, extraterestre vor veni în ajutorul nostru, 
punându-ne la dispoziție anumite informații, sisteme şi aparatură. 

A: Tu ai viziuni cu aceste nave? 

R: Ți-am mai spus că da. Le văd. Dar nu cred în ele! 
A: Te-ai întrebat de ce ai acest blocaj mental? 

R: Nu. Nu vreau să ştiu. Mie îmi convine aşa. 


173 


A: Dar aceste ființe extraterestre vor lua legătura cu noi înainte 
de evenimente? 

R: Din câte văd eu, înainte de evenimente vom fi contactaţi de 
cei care nu trebuie. Abia după 2013 vom fi contactaţi de cei buni. 
Până atunci îi văd mai mult ca fiind observatori pasivi. Sela spune 
că au intervenit deseori în istoria umanității spre a modifica 
deznodăminte tragice, dar că acum acest lucru le este interzis. 

A: Dar, din păcate, noi nu ştim când şi cum ne-au ajutat! 

R: Noi nu. Alţii ştiu foarte bine, ba chiar au doverzi, dar pe noi 
de ce să ne informeze! 

A: Te poţi duce în anul în care vom fi contactaţi? 

R: Încerc. Văd doi oameni, un bărbat şi o femeie, care vorbesc 
cu el. 

A: Dar pe extratereştri îi vizualizezi? 

R: Văd o formă de energie de culoare albastră, de consistenţa 
apei, care coboară dintr-un fel de navă. Îţi spun că nu mă pot 
concentra. Mi se pare că mă uit la un film S.F. Mă pufneşte şi 
râsul! 

A: Poţi vedea ce fel de ajutor ne vor da? 

R: Sela spune că ne vor pune la dispoziţie informaţii şi tehnică. 
Cu ajutorul lor vom reuşi să refacem rapid infrastructura. De 
asemenea, ne vor da planurile unor... sere gigantice. Este ceva mai 
special. Seamănă cu ale noastre, dar au într-una din margini un 
dispozitiv cu o bobină şi cu un lichid. 

A: Şi altceva? 

R: Aş vrea totuşi să încetăm. Am un uşor disconfort. 

A: Asta datorită faptului că viziunea contravine percepției tale 
asupra realităţii. 

R: Se poate, dar cu toate astea te rog să mă înţelegi. 

A: Astăzi aş vrea să facem ceva special. 

R: Cu plăcere. 

A: Aş vrea să mă ajuţi să vorbesc cu Sela. 

R: Cum? 

A: Eu am să pun câteva întrebări şi vreau să îmi reproduci exact 
ceea ce îţi vine în minte. 

R: Am să încerc. 

A: Vreau să o întreb pe Sela dacă viitorul este fix. 

R: În ce sens? 

A: Viitorul poate fi modificat? 

R: În unele cazuri s-a constatat o modificare uneori chiar 
radicală. 

A: Asta înseamnă că un viitor posibil s-a anulat sau a fost 
transformat? 

R: A fost anulat, transformat, sau, din contră, accelerat! 

A: Referitor la cele relatate, noi, actualii pământeni, putem 
modifica ceva? 

R: Bazele a ceea ce se va întâmpla în următorii doi ani au fost 
puse de mult. Nu văd o posibilitate de schimbare. 

A: Deci viitorul următorilor doi ani este cert? 

R: Da. 

A: Dar după aceşti doi ani, putem schimba cursul viitoarelor 
evenimente? 

R: Văd o oportunitate în anul 2011, dar va depinde foarte mult 
de populație, la nivel global, şi nu văd că se va face ceva în acest 
sens. 

A: Adică ce ar trebui să facem? 

R: Anul 2011 va fi anul marilor demascări, al marilor adevăruri. 
Atunci oamenii ar trebui să realizeze că ceea ce au făcut a fost 
eronat, că guvernanţii aleşi au fost, de fapt, manipulatori, că 
vechiul sistem trebui restructurat din rădăcină şi principalul aspect 
pe care trebuie să îl înțeleagă este acela că Adevărul trebuie rostit. 
Dacă oamenii ar renunţa la agăţatul de trecut, de dogme şi de 
principii, dacă şi-ar deschide inima, atunci da, văd că s-ar putea 
produce o ameliorare. 

A: Ce înţelegi prin Adevăr care trebuie rostit? 

R: Adevărul, sub toate formele lui, reprezintă de fapt Cuvântul 
lui Dumnezeu. Noi nu ne putem schimba atât timp cât minţim sau 
alterăm realitatea. A trunchia sau a îmbrăca Adevărul într-o formă 
conformă cu timpurile în care trăim, nu reprezintă Adevăr, ci, din 
contră, denotă şiretenie, parşivitate, interes, minciună. 

A: Poţi fi puţin mai precisă? 

R: Noi nu avem voie să facem nici o acţiune prin care putem 
prejudicia un suflet. Nu avem voie să îl mințim, să îl înşelăm, să îl 
chinuim, să îl omorâm sau să profităm de încrederea sau iubirea sa. 
Noi trebuie să facem totul spre a ne ajuta semenii, ai sprijini, ai 
ghida şi, mai presus de toate, trebuie să îi iubim. Numai atunci 
când la baza acțiunilor noastre va sta iubirea vom putea spune că 
acționăm în Legea Tatălui. Timpurile care vor veni ne sunt date 
nouă spre a conştientiza aceste lucruri şi spre a ne apropia din nou 
de Dumnezeu. Din păcate, de generaţii ne depărtăm de El şi acest 
lucru ne-a adus în punctul în care ne găsim astăzi. 

A: Şi concret ce am putea face în 2011 spre a ne ajuta? 

R: Ar trebui ca o revoltă generală să schimbe orânduirea lumii şi 
legile după care suntem conduşi. Ar trebui înființate guverne 
umane care să aibă ca principală acţiune servirea omului conform 
Legii Divine. Ar trebui împărțite bogăţiile şi resursele în mod 
echitabil, pentru ca fraţii noştri să nu mai sufere de foame şi sete. 

A: Ai spus la un moment dat că la nivel de conştiinţă colectivă 
se constată o trezire. Poate că acest lucru ne va ajuta. 

R: Da, ne-ar putea ajuta dacă această trezire nu ar fi atât de 
lentă. Din păcate, oamenii merg înainte în virtutea inerției şi nu 
pentru că au un scop nobil. 

A: Asta nu este numai vina noastră, a celor ce trăim astăzi pe 
Terra. Am preluat această tare de la străbunii noştri; guvernanţii, 
foşti şi actuali, au făcut şi fac tot posibilul să ne îndobitocească şi 
să ne înrobească, religiile şi părinţii noştri la fel, aşa că este un 
cumul a mai multor cauze. 

R: Scuză-mă, dar nu îmi amintesc ca generaţia noastră să fi făcut 
ceva memorabil! Cel mai elocvent exemplu sunt eu însumi. Ştiu 

aceste lucruri, le văd şi, cu toate acestea, mi-e frică să le spun cuiva 
spre a mă face de râs. Crezi că în 2013 mă va mai cunoaşte cineva? 
Şi dacă da, ar mai conta? 

A: Dar ai făcut un lucru bun! Te-ai hotărât să vorbeşti, chiar dacă 
nu direct. 

R: Măcar dacă este să râdă lumea de cineva, să fie ironizat şi 
luat peste picior, să nu fiu eu! 

A: Pe mine nu mă deranjează. 

R: Oricum, nu cred că îți cunosc prea multe persoane 
identitatea! 

A: Şi aşa vreau să rămână. Este important ca mesajele să ajungă 
la oameni. Cel ce le transmite nu contează. Eu mă văd mai mult ca 
un scrib. 

R: Scribii au avut un rol foarte important în consemnarea 
istoriei! 

A: Dar au rămas în anonimat! Şi oricum văd că cine trebuie să 
mă găsească, mă găseşte. 

R: Cu efort! 

A: Referitor la 2011, dacă am lua acele măsuri de care vorbeai, 
am putea evita anul 2012? 

R: Într-o oarecare măsură. Trebuie să înţelegi că transformările 
de la nivelul scoarţei terestre vor fi generate de apropierea de 
centrul galaxiei. Acest lucru nu poate fi evitat. La fiecare 13000 de 
ani, Pământul revine la această poziție. Din câte ştiu, chiar 
Nostradamus a prezis că această apropiere va însemna un cataclism 
planetar, dar, repet, scopul acestui catacalism nu este distrugerea 
omenirii, ci schimbarea ei. 

A: Nostradamus a făcut multe profeții, problema este că ele nu 
pot fi decodate în totalitate. 

R: Ştiu că există o copie a unei cărţi a lui Nostradamus. În ea se 
găsesc o serie de desene în care se arată secvențial imagini ale 
ultimelor zile ale Terrei. Aici se află o imagine în care un şarpe cu 
chip de om este străpuns de o sabie. Te-ai gândit vreodată că 
Anticristul ar putea fi, de fapt, o denumire simbol al rasei 

anunnakki-lor? Că această bătălie finală dintre bine şi rău este, de 
fapt, bătălia dintre oameni şi reptilieni? 

A: Ce-i drept, nu m-am dus cu gândul atât de departe! 

R: Tot aici se află reprodus aliniamentul galactic ce urmează să 
se producă. Până şi Nostradamus a spus că, după evenimente, 
umanitatea va arăta altfel. Este şansa noastră. 

A: Ar fi bine ca oamenii să se schimbe. 

R: Se vor schimba. La început vor fi puţini cei care vor 
conştientiza acest lucru, însă pe măsură ce vom vedea că cei din 
jurul nostru au anumite capacităţi, vom încerca la rândul nostru să 
le facem manifeste. Oamenii vor dispune de abilităţi nebănuite, din 
categoria celor aşa-zis paranormale. Apropo, ştii că paranormal 
înseamnă în afara normalului, adică, cu alte cuvinte, anormal? Asta 
arată clar că cei care dispun de aceste talente sunt scoşi din start în 
afara normalităţii şi, implicit, a societăţii, a normelor. 

A: Dintotdeauna cei cu capacități paranormale au fost 
considerați un fel de paria, au fost catalogați şi arătați cu degetul. 
Asta datorită faptului că ceilalți erau altfel, iar norma o dă 
majoritatea. Ştii vorba: majoritatea dă tonul. Şi oricum a fi anormal 
înseamnă mai mult a fi contrar normalului, nu a fi în afara lui. Dar, 
din câte înţeleg, acest aspect se va schimba. 

R: Da. În 2021, oamenii vor deveni capabili să îşi folosească o 
mare parte din capacităţile pe care astăzi le au în stare latentă. Asta 
va aduce cu sine o transformare radicală a viziunii asupra lumii. Se 
vor pune bazele unei noi ştiinţe juste şi logice, vor apărea noi 
meserii, copii vor învăţa Adevărul şi fiecare va avea un rol stabilit 
în societate, unde va putea activa fructificându-şi la maxim 
potenţele. Medicina va fi făcută plecând de la alte principii şi 
informaţii, astronomia va căpăta importanţa pe care o merită... 

A: Adică? 

R: Nu ştii că înaintaşii noştri se bazau în activitatea zilnică pe 
astronomie? Nu semănau, nu recoltau, nu se căsătoreau, nu îşi 
îngropau morții, etc., decât după ce consultau astrele. Au rămas 
atâtea mărturii despre aceste cunoştiinţe. Piramidele sunt construite 

după un anume aliniament stelar, la fel şi templele. Aceste lucruri 
se ştiu! 

A: Se ştiu, dar nu sunt luate în seamă! Am mai putea face ceva, 
pentru a preveni aceste cataclisme? 

R: Îmi vine în minte ceea ce mi-a spus Sela anul acesta în timp 
ce făceam plajă în Dubai, dar nu ştiu dacă ar putea avea un efect de 
o asemenea amploare. 

A: Ce? 

R: Mi-a spus să intru în apă şi să dăruiesc Terrei toată iubirea 
mea. Să mă gânndesc ca ea să fie sănătoasă, echilibrată şi perfectă. 
Să îmi doresc ca tot răul, durerea, furia, mânia şi ura cu care a fost 
bombardată generaţii de-a rândul să se anihileze şi ca începând din 
acel moment să se transforme într-un nou pământ. 

A: Dar de ce în apă? 

R: Sela spune că apa este cel mai rapid şi mai optim conductor şi 
că la fel ar trebui să facem şi cu apa pe care o folosim. 

A: Aşa este. Sela are dreptate. Apa, pe lângă faptul că este un 
bun conductor, se şi găseşte pretutindeni, la suprafața şi în 
interiorul Pământului, în cer, în noi, în tot ceea ce ne înconjoară. 

Mai vreau să te întreb un lucru: nu există posibilitatea ca cineva 
să fi creat intenționat la nivel astral un egregor eronat, în care să 
apară aceste imagini? 

R: Adică? 

A: Spre exemplu, să presupunem că cei care ne conduc şi-au dat 
seama că suntem în schimbare. Că odată cu alinamentul galactic 
oamenii vor căpăta anumite daruri, vor avea posibilitatea de a-şi 
dezvolta anumite capacităţi şi s-au gândit că cel mai bun mod de a 
evita accesarea acestora este acela de a ne îndepărta de ele. Aşa că 
au creat o bulă energetică în care au introdus imagini false, despre 
cataclisme, morți, războaie şi ne-au dat permisiunea de a accede la 
aceste informaţii tocmai spre a ne dori ca ele să nu se întâmple. La 
baza acestui raționament stă cunoaşterea faptului că noi, ca ființe 
create după chipul şi asemănarea lui Dumnezeu, avem posibilitatea 
de a face manifestă, de a modifica sau, din contră, de a anihila o 
tendinţă. 

R: Vrei să spui că dacă ne dorim să nu se întâmple aceste lucruri, 
nu se vor întâmpla? 

A: Vreau să spun că dacă noi ne gândim că ceea ce va veni este 
peste puterile suportabilităţii umane, că nu vrem ca societatea 
actuală să aibă un asemenea deznodământ tragic, că mai bine trăim 
aşa în continuare decât să trecem prin foamete şi război, atunci 
aceste gânduri vor acționa la nivel de subconștient, blocându-ne pe 
frecvenţa actuală. De ce să evoluăm dacă noi nu vrem să schimbăm 
NIMIC? 

R: Asta este o ipoteză la care eu nu îţi pot răspunde. Eu văd, 
simt, trăiesc în interiorul meu toate aceste lucruri. Le simt reale, 
mă afectează. Înţeleg ce vrei să spui, dar nu pot confirma sau 
infirma această idee. De ce crezi acest lucru? 

A: De câțiva ani încoace se vehiculează din ce în ce mai des 
ideea de apocalipsă. S-a dezvoltat chiar o manie a catastrofismului, 
care se face simțită în toate păturile societății. Nu ştiu încă dacă 
aceste lucruri vin de la Dumnezeu sau dacă ne sunt inoculate 
pervers de către cei care doresc să nu ne schimbăm. Şi David a 
vorbit despre aceste schimbări, ne-a avertizat, dar nu am perceput 
cele relatate de el ca având o asemenea amploare emoţională şi un 
impact atât de dezastruos la nivel fizic şi material. 

R: Poate că la momentul în care David îți relata aceste lucruri 
situația nu era atât de avansată sau poate că el relaţiona altfel cu 
evenimentele. 

A: Asta se poate! Cred că el vedea schimbările cu alți ochi. 

R: Tu vrei ca lumea în care trăim să rămână la fel? 

A: Nu. Eu vreau să trăim într-o lume justă, echitabilă, corectă. O 
lume în care acțiunile noastre să fie bazate pe iubire şi respect, dar 
asta nu înseamnă că pot fi de acord cu o soartă atât de radicală. 

R: Bine, atunci care crezi că ar trebui să fie poziția noastră în 
raport cu viitorul? 

A: Eu cred că trebuie să ne rugăm ca ceea ce vezi tu că va veni 
să fie spre binele omenirii, spre evoluţia ei, însă în limitele 
suportabilității. Nu cred că este bine să ne programăm pe o 
schimbare de tip apocaliptic, căci atunci la rândul nostru am putea 

crea un egregor manifest, care însă nu ar avea legătură cu Voința 
Divină, ci doar cu intenția umană. Nu spun că nu cred cele relatate 
de tine, din contră, le văd ca pe un avertisment, ci doar că nu vreau 
ca cei care vor citi aceste rânduri să le perceapă ca pe ceva concret, 
stabilit şi fără drept de tăgadă! Eu întotdeauna am considerat 
viitorul ca fiind în continuă schimbare. 

R: Uneori şi eu sunt colpleşită de ceea ce văd, însă, cum 
spuneam, ceva în interiorul meu mă face să conştientizez că 
timpurile care vor veni ne sunt date spre ajutor şi nu spre pedeapsă. 
Pe de altă parte, dacă ar fi să mergem pe logica ta, există şi 
posibilitatea ca ceea ce îmi apare în minte să fie conform cu 
realitatea viitorului, însă noi, dorindu-ne ca aceste lucruri să nu 
devină manifeste, să ne concentrăm atât de tare încât să le 
anihilăm. Şi nu ştiu dacă ar fi benefic pentru umanitate. Asta ar 
înseamnă să ne blocăm propria şansă de a evolua. 

A: Şi asta este foarte adevărat! 

R: De asemenea, mai există şi maşinăria numită propagandă. 
Cred că guvernanţii noştri ştiu aceste lucruri de mult timp. Dovadă 
stau adăposturile şi uriaşele ansambluri subterane construite în 
ultimii ani. Ai auzit de imensul depozit subteran de la Svalbard? 
Ştiu din sursă sigură că investiţia a fost fabuloasă şi că la realizarea 
proiectului au contribuit multe guverne. Care este rostul acesteia? 
Dacă ei ştiu ce ne aşteaptă şi s-au pregătit? Dacă ei ne induc ideea 
că toate acestea sunt aberaţii, că timpul nu va aduce nici o 
schimbare? 

A: Chiar dacă este aşa şi ei vor fi afectați. 

R: Da. Dar ei au totul asigurat. Atunci când urgia se va porni la 
suprafața Terrei ei se vor retrage şi vor aştepta. Le convine. Acolo 
au tot ceea ce le trebuie pentru a supravieţui mulți ani, pentru ca 
după ce toate se vor termina să iasă iarăşi la suprafață în chip de 
glorioşi conducători. Noi ce vom face? Vom fi speriați, decimaţi, 
înfometați, bolnavi şi îi vom primi în speranța că ne vor ajuta. 

A: Nu cred că va mai fi posibil. Dacă ceea ce va veni este în 
folosul oamenilor şi spre evoluția lor, atunci Dumnezeu va face 
cumva să ne deşteptăm. 

R: Nici eu nu ştiu cum este bine. Tot ceea ce îmi doresc este ca 
anul 2013 să ne aducă o nouă lume şi un nou început. Modul în 
care se va face această schimbare îl va hotărî Dumnezeu. Cu toate 
acestea, consider că era de datoria mea să găsesc o modalitate de a 
transmite oamenilor ceea ce eu văd cu ochii minții mele. Poate că 
mulți mă vor judeca, poate mulți vor râde sau vor argumenta 
ştiinţific imposibilitatea transpunerii în realitate a acestor 
evenimente. Nu mă supăr şi nici nu încerc să le demonstrez 
contrariul. Gândurile mele bune sunt îndreptate către toți, în egală 
măsură, şi îmi doresc ca fiecare din ei să înțeleagă şi să acționeze 
în conformitate cu ceea ce sufletul şi conştiinţa lor le spun că 
trebuie să facă. Mie, sufletul meu şi conştiinţa mea, mi-au spus că 
trebuie să vorbesc. 

M-am gândit foarte mult dacă să scriu această carte şi sub ce 
formă să relatez viziunile. Nu ştiam dacă oamenii sunt pregătiți să 
afle aceste lucruri, dacă nu voi stârni panică sau dacă nu voi face 
rău. Pe de altă parte, mă gândeam că, dacă nu dau mai departe 
informațiile primite, comit un păcat, ascund un posibil Adevăr şi 
atunci nu va mai exsita nici o deosebire între mine şi cei ce ne 
conduc de milenii. Răspunsul mi-a venit chiar de la voi, dragii mei 
cititori, de la mesajele, gândurile şi ideile pe care mi le-aţi 
transmis. Am constatat cu bucurie că tot ceea ce am relatat în 
Inuaki a fost analizat, filtrat, că nimic nu a fost luat ad literam şi, 
de aceea, am dedus că publicul meu face parte din acea categorie 
care ştie exact ceea ce caută, are capacitate de discernământ şi, mai 
presus de toate, verifică informaţia şi o asimilează numai în măsura 
în care îi corespunde. 

De aceea vreau să vă atrag încă odată atenția că aceste viziuni 
fac parte dintr-un viitor posibil, dar că viitorul, oricât ne-am dori 
acest lucru, nu este predictibil sau previzibil. Sigur, de-a lungul 
timpului au existat mesageri care, fund în rezonanţă cu Conştiinţa 
Divină, au reuşit să primească, să interpreteze şi să retransmită 
anumite mesaje, care de multe ori s-au suprapus realităţii, însă nu 
trebuie să uităm că noi suntem viitorul, la fel cum străbunii noştri 
au fost artizanii prezentului nostru şi, de aceea, trebuie să 
înţelegem că faptele, gândurile şi trăirile pe care noi le facem acum 
manifeste, pot conduce către un alt deznodământ. 

Cred că Universul, în marea lui înţelepciune, nu ne va lăsa 
singuri şi nici nu ne va pedepsi, ci va acorda omenirii tot sprijinul 
său, aducând acele timpuri în care ne vom transforma în Oameni 
într-un mod paşnic. 

Totodată consider că este un imens privilegiu şi o imensă 
responsabilitate de a putea arunca o privire în viitor şi a şti cu 
câțiva ani înainte ceea ce ne aşteaptă. Poate că aceste viziuni au 
ajuns acum la noi spre a ne arăta încotro ne poartă divinitatea, 
poate că scopul lor este să ne pregătească pentru lumea care va 

veni sau poate ni se dezvăluie viitorul aberant şi dureros, pe care, 
din neştiinţă, ni l-am creat şi împotriva căruia trebuie să luăm 
atitudine. Haideţi să ne mobilizăm şi să începem schimbarea mai 
întâi în interiorul nostru. Haideţi ca, începând de acum, să devenim 
Oameni, purtători ai Iubirii şi ai Adevărului Divin. Poate că, 
manifestând compasiune, dragoste şi luptând pentru dreptate ne 
vom câştiga dreptul de a accede către această nouă lume fără 
pierderi. Toţi avem dreptul la Eden, chiar dacă faptele noastre, de 
cele mai multe ori reprobabile, ne-au adus momentan în Infern. 

Îmi doresc din suflet ca toate viziunile cataclismice expuse în 
această carte să rămână neîmplinite, ca transformarea să se 
petreacă lin şi ca armonia să pogoare asupra Terrei. De aceea, vă 
rog să luaţi această carte ca pe o ficțiune: o poveste a unor suflete 
care datorită orgoliului, ignoranței, mediocrității, urei, prostiei, 
mândriei deşarte şi lipsei de credință erau cât pe ce să se 
autodistrugă. 

Chiar în momentul în care cartea se afla în forma finală şi urma 
să intre sub tipar, am primit un telefon de la Ruxandra prin care îmi 
solicita o nouă întrevedere. 

R: Am vrut să ne vedem deoarece am considerat că este 
important să îți transmit noile elemente care au apărut. Cu câteva 
zile în urmă, în timp ce îmi făceam rugăciunea am simţit că ceva 
este în neregulă cu Terra. Îmi apărea ca şi când ar fi în fierbere. Am 
întrebat ce rînseamnă acest lucru şi mi s-a răspuns că Pământul a 
intrat în suferință. Este clar şi irevocabil că anumite fenomene se 
vor abate în curând, mult mai repede decât ce văzusem eu inițial, 
asupra noastră. Am senzaţia că totul s-a intensificat. 

A: Dar de ce? 

R: Sela spune că anumite hotărâri luate de guvernanti au făcut ca 

totul să se accelereze. 
A: Guvernanţii noştri? 

R: Nu. Mă refer la nivel global. 

A: Ce înseamnă această accelerare? 

R: Vor începe cataclismele la nivel global. Mă refer în special la 
cutremure, vijelii, furtuni groaznice şi îmi apare în cap foarte clar o 
imagine cu Oceanul Pacific. Îl văd ca şi când ar fi bolnav. Acest 
lucru va crea o modificare la nivelul curenților oceanici care, 
implicit, va avea efecte asupra coastelor. Vremea va deveni 
capricioasă şi imprevizibilă. 

A: Vremea este deja capricioasă! 

R: Va fi mult mai rău. De asemenea, văd că suntem bombardati, 
mult mai intens, de undeva din Univers, de o energie anormală. O 
simt agresivă; acţionează la nivelul întregului corp. Îmi simt 
organismul slăbit, am un tonus scăzut şi un început de migrenă. Nu 
ştiu dacă tu percepi aceste lucruri! 

A: Şi eu mă simt obosită, dar am pus starea pe seama muncii! 

R: Pune-o pe seama presiunii exterioare. Și ăsta este doar 
începutul! O să vedem o intensificare a problemelor cardiace şi 
cerebrale. Este de evitat ieşitul afară. 

A: Putem face ceva? 

R: Nu. Face parte din Planul Divin. S-a început trierea. 

A: Ce triere? 

R: Sela spune că până în luna ianuarie se va stabili clar cine 
pleacă şi cine rămâne. Din câte văd eu vom rămâne cam jumătate. 

A: Cine va rămâne? 

R: Vor rămâne doar cei apți să înfrunte schimbarea. Restul ne 
vor părăsi. 

A: Şi ce criterii de selecție există? 

R: Este vorba mai mult de posibilitatea de restructurare a 
fiecăruia din noi. Cei ce au în structuri, chiar dacă nu manifeste, 
trăsături ca iubire, compasiune, răbdare, bunăvoință, etc., vor fi cei 
aleşi. Trebuie să înţelegi că nu mulți sunt în stare să înfrunte 
perioada care va veni şi, de aceea, pentru a-i ajuta să nu sufere, 
Dumnezeu le facilitează părăsirea acestui plan. 

A: Dacă ar fi anunţaţi, cu siguranţă s-ar schimba mulți! 

R: Au avut şi până acum şansa să se schimbe şi nu au făcut-o. 
Din păcate, timpul a expirat! 
A: Dar mai avem timp până în ianuarie. 
R: Tu crezi că omul poate renunţa în şase luni la năravuri de-o 
viaţă? 
A: Şi totuşi, dacă cineva îşi doreşte cu tot dinadinsul să se 
schimbe şi se străduieşte, are şanse? 

R: Da. Şansa există întotdeauna. 

A: Şi ce ar trebui să facă? 

R: Să devină om. Să uite că el este întotdeauna în prim plan şi să 
acţioneze în folosul celorlalți. Este timpul să renunțăm la egoism şi 
să devenim altruişti. 

A: Cei care vor rămâne vor trebui să înfrunte cataclismele de 
care vorbeai? 

R: Da, numai că timpul de producere a acestora a fost devansat. 
Universul se grăbeşte! 

A: Şi nu putem face nimic? 

R: Nu. Deja s-a stabilit totul. Cel puţin pentru următorul an. 

A: Ne putem lua totuşi măsuri? 

R: Momentul în care se va recunoaşte oficial îmbolnăvirea 
ecosistemului, în principal la nivelul Oceanului Pacific şi în 
secundar la nivelul Oceanului Planetar, va fi finalul. Atunci să ştii 
că şi ceea ce ţi-am povestit că va veni după 2010 va fi mult 
amplificat şi fără drept de tăgadă. 

A: Eu totuşi sper într-un miracol. Dumnezeu ne-a ajutat 
întotdeauna. 

R: Şi ne ajută şi acum. Tot ceea ce se întâmplă este spre 
beneficiul nostru. 

A: Depinde din ce punct de vedere priveşti! 

R: Din toate punctele. Pământul se va schimba împreună cu cei 
ce vor rămâne. Cei care nu sunt compatibili sau apți în a accepta 
modificare vor pleca şi vor avea şansa unui nou început. Trebuie să 
înţelegi că cei care pleacă sunt suflete ancorate în material. Ei nu 
pot concepe o lume fără bunuri, bani, confort şi lux. Ei au o anume 
percepție asupra vieţii şi nu şi-o pot schimba. A-i lăsa aici ar fi o 
mare cruzime. 

A: Şi totuşi, ce ne recomanzi să facem? 

R: Să ne luăm un minim de măsuri de supraviețuire. Să avem 
MICI rezerve. 

A: Toată lumea vorbeşte despre asta. Medicamente, alimente, 
combustibil... 

R: Da. 

A: Dar dacă cade blocul? Noi avem rezerve şi rămânem fără ele 
ŞI fără casă! 

R: Dar dacă nu cade blocul şi rămâi cu casa şi fără rezerve? 
Oricum, nu trebuie să disperăm. Noi nu vom avea probleme cu 
alimentele, mai mult cu utilităţile. 

A: Fără apă, gaze şi curent se poate supravieţui. 

R: Dacă nu este frig! 

A: De cutremur ce îmi poţi spune? 

R: Din păcate, văd că toate acțiunile noastre au condus la 
apariția unei ferestre de cutremur în perioada septembrie- 
octombrie. Deşi inițial nu vedeam nimic, au început să îmi apară 
flash-uri. Văd case căzute şi oameni pe afară, dar nu simt moartea 

atât de pregnantă. Cred că marele cutremur va avea un cutremur 
precursor mai MIC şi oamenii vor fi pe stradă. 

A: Crezi că dacă ne rugăm îl putem evita? 

R: Nu ştiu acest lucru. Bănuiesc că prin rugăciune putem evita 
orice, dar ce folos dacă ne rugăm seara, iar dimineaţa înjurăm de 
mama focului. 

A: Asta aşa este! 

R: Să sperăm că nu îl vom accelera datorită unor conjuncturi 
nefaste. 

Mai vroiam să accentuez faptul că este bine să evităm zborul cu 
avionul. Din câte îmi dau seama, energia nou sosită pe Terra va 
afecta acest gen de aparate din ce în ce mai mult. Chiar dacă acum 
se pun diversele incidente pe seama unor defecţiuni tehnice, curând 
ne vom da seama că este o altă cauză, de o cu totul altă natură. Dar 
nu despre asta vroiam să vorbim astăzi. În perioada în care nu ne- 
am văzut am fost plecată în America. Am vorbit cu multă lume 
acolo şi îți pot spune că ei se aşteaptă la o cădere totală a 
economiei. În cercurile pe care le frecventez s-a lansat ideea că 
economiile trebuiesc ținute jumătate în bani, orice monedă în afară 
de dolar şi jumătate în aur. Sunt de evitat investițiile şi se 
recomandă vânzarea acțiunilor. Se pare că piaţa bursei va fi ținută 
în frâu încă câteva săptămâni de acum înainte, special pentru a se 
reuşi vânzarea titlurilor de către cei avizaţi. Totodată, am aflat că se 
urmăreşte creşterea preţului la petrol, care, la un moment dat, la 
anul va ajunge la peste 400 de dolari barilul. M-a şocat de 
asemenea faptul că majoritatea a început să îşi doteze casele cu 
energie verde, special spre a-şi asigura independenţa. Deci este clar 
că ei ştiu ceva. Am încercat să aflu amănunte, dar toți îmi spuneau 
acelaşi lucru: economie. La cum îi cunosc eu, numai de economie 
nu este vorba! L-au sfătuit şi pe soțul meu să încerce să îşi 
dobândească independenţa din punct de vedere energetic şi să îşi 
facă ceva provizii alimentare. l-am întrebat de ce şi mi-au răspuns 
acelaşi lucru: economie, prețurile vor exploda, trecem printr-o 
perioadă tulbure şi până se va restabili totul... 

A: Dar de ce nu vă spun adevărul? 

R: S-ar putea să nu îl ştie nici ei. Probabil că şi lor li s-a spus tot 
sub această formă. Sigur, toți bănuiesc, dar nimeni nu are curajul 
să rostească adevărul. Mai vroiam să îți spun că de când m-am 
întors am în cap un semnal de alarmă referitor la lunile iulie şi 
august. Îmi apare ca şi când un eveniment ne va marca soarta. 

A: Cataclismic? 

R: Nu. Cred că va muri cineva, o persoană importantă şi acest 
lucru va declanşa o serie de efecte. 

A: Nu ştii cine? 

R: Nu văd. Poate este doar o posibilitate, nimic stabilit. Nu ştiu. 
Dar îmi sună a pericol şi îmi apare a fi o moarte nenaturală. 

A: Vom vedea. 

R: La întoarcere, în timp ce zburam deasupra Europei, mi-a 
venit în minte cum o iarnă năpraznică se abate asupra 
continentului. Am întrebat când, deoarece este un lucru nou şi mi 
s-a spus că în 2011! 

A: Asta ne-ar mai lipsi! Ca şi cum nu era suficient! 

R: Se pare că ceva din ce s-a întâmplat în ultimele săptămâni a 
avut un impact negativ asupra viitorului. Văd o clară modificare şi 
accelerare a tendinţelor. 

A: Dar o înrăutățire? 

R: Da, dar doar în unele zone. Am imagini cu localități 
abandonate, izolate sau dărâmate, dra nu pot specifica dacă şi unde 
s-a agravat situația. Este mai mult o impresie generală. 

A: Despre România? 

R: Cred că şi România va suferi mai mult decât fusese 
programat inițial de pe urma crizei economice. Probabil că şi la noi 
va creşte şomajul, vom simţi lipsa banilor, puterea de cumpărare va 
scădea, va creşte preţul combustibilului şi al utilităţilor, dar, repet, 
nu văd foamete. La nivel global va fi dezastru. Mai văd o creştere 
alarmantă a infracționalității. Asta nu se va datora lipsurilor, ci 
trierii de care îți vorbeam. Oamenii vor începe să manifeste 
pregnant o stare vibrațională. Vor fi fie pozitivi, fie negativi. 

A: Şi cum ne vom putea apăra? 

R: Nu trebuie să mai tolerăm faptele antisociale. A le trece cu 
vederea înseamnă a face pact cu partea adversă şi acest lucru nu ne 
este de folos. Ne trage înapoi. Trebuie să luăm poziţie şi să ne 
susţinem ideile cu toată convingerea. De ce întoarcem capul când 
vedem un om agresat? 

A: Ca agresorul să nu ne atace şi pe noi! 

R: Acum acest lucru este greşit. Nu spun că trebuie să ne luptăm 
noi înşine, ci doar că trebuie să luăm atitudine chemând persoanele 
abilitate să stabilească ordinea. Măcar atât putem face. Acest fapt 
mărunt va arăta Universului că noi ne-am săturat, că suntem 
dornici să ne schimbăm şi că nu mai acceptăm starea cataleptică în 
care ne aflăm. Trebuie să reacţionăm, să facem ceva. 

A: Ar fi bine să conştientizăm acest lucru! 

R: Este timpul să ne trezim! Acum sau niciodată. 

A: Chiar vroiam să vorbesc cu tine de faptul că noi am tot 
povestit de viitor, de schimbări, dar nu am spus oamenilor ce ar 
putea să facă spre a evolua. 

R: Nu cred că putem da sfaturi. Fiecare are calea lui. Spre 
exemplu, în America, am constatat o trezire la nivel de conştiinţă 
de masă. Oamenii au început să îşi pună întrebări, să caute 
răspunsuri, să frecventeze anumite cursuri, să citească. Cred că asta 
ar trebui să facem şi noi. Universul este întotdeauna dornic să îţi 
răspundă, condiţia este să întrebi. 

A: Şi este suficient? 

R: Da. De secole suntem conduşi, manipulați, jecmăniţi şi ucişi. 
De milenii suntem ținuți în sclavie, îndobitociți şi exploataţi. 
Pentru prima dată de la Facere, viitorul nostru stă în mâinile 
noastre, iar noi suntem conştienţi de acest lucru. Funcție de 
relaționarea individuală faţă de timpurile care vor veni, vom putea 
fi participanţi sau observatori; alegerea este a noastră, însă să nu 
uităm că acum a sosit timpul să ne luăm revanşa şi să ne 
recâştigăm sufletele şi planeta. Dacă mai avem timp, în vară, am să 
îti povestesc multe despre cei ce ne conduc. Ai putea scrie o carte. 

A: Despre guvernanţii noştri? 

R: Nu. Masoneria, Bilderberg, etc., guvernanţii noştri sunt 
marionetele acestora. După ce am citit Inuaki am început să înţeleg 
anumite întâmplări. Acum caut să analizez ce ştiu şi să aflu 
răspunsul la anumite întrebări care mă frământă. Încă mă informez, 
dar sunt sigură că ceea ce se va întâmpla cu Terra se datorează în 
mare măsură lor. 

A: Eu totuşi sper într-o revoluţie paşnică. Vreau schimbarea, dar 
doresc să fie cât mai puţine pierderi de vieţi omeneşti. 

R: Vor fi atâtea pierderi cât se va considera necesar. Noi nu 
putem hotărî pentru ceilalți. Este drept, că îi putem ajuta, le putem 
spune, îi putem îndruma, însă de forțat nu îi putem forța. Nu este în 
legea Tatălui. 

A: Păcat de locurile minunate de pe Terra, care se vor distruge 
sau vor fi înghițite de ape. 

R: Totul se va compensa. Vom pierde teritorii, dar apa ne va 
dărui noi ținuturi. 

A: Măcar dacă am învăţa ceva din aceste schimbări! 

R: Viitorul va fi altfel. Noi trăim acum ultimele clipe ale unei 
agonii create tot de noi înşine. Odată cu trezirea conştiinţei vom 
avea şi explicația faptelor înaintaşilor noştri. Acest lucru ne va 
ajuta să înţelegem. Cred că este foarte important să ştim de ce ni 
s-au întâmplat toate acestea, ce rol am avut, ce hotărâri defectuoase 
s-au luat la nivel de guverne şi, în principal, de cine am fost 
conduşi. 

A: Şi nu vezi nici o şansă să redresăm situaşia? 
R: Momentan nu. 

A: Dar vor pieri şi locuri în care trăiesc oameni buni. Dacă 
China dispare sub ape, va dispărea şi Tibetul. 

R: Dacă sunt buni şi pier înseamnă că misiunea lor pe acest 
pământ s-a încheiat, iar ei se vor duce la locul pe care îl merită, de 
unde ne vor putea ajuta mult mai mult. Cât despre Tibet, acesta nu 
va dispărea odată cu China, ci se va întări. Un nou curent religios 
unificator va porni de acolo, care se va suprapune peste credințele 
celor rămaşi şi astfel se va naşte o nouă religie reală, adevărată şi 
corectă. Tibetanii au o mare misiune, la fel ca şi noi. 

A: Dar au şi suferit mult! 

R: Nu mai mult ca alții. Lor li s-au dat aceste situaţii pentru a li 
se arăta că greşesc. Deveniseră închişi, nu acceptau străinii şi 
începuseră să uite că, mai înainte de toate, sunt oameni şi trebuie să 
se manifeste ca atare. Ei s-au încarnat având o anume misiune, au 
uitat acest lucru şi au primit o atenţionare. Asta este tot. 

A: Mai sunt locuri sfinte care vor fi salvate? 

R: Da, multe. Spre exemplu: piramidele din Egipt. Iniţial vor fi 
în apă, dar apoi, după retragerea acesteia, îşi vor relua locul 
binemeritat de relee energetice. Ierusalimul va fi cruțat, Efesul la 
fel, India va suferi pierderi de teritorii, dar va rămâne, Peru şi 
Mexicul la fel. Sunt multe. Cam asta este tot ce vroiam să îţi spun. 

A: Ca o concluzie, ce îmi poţi spune? 

R: Principala noastră sarcină este să ne trezim şi să devenim 
activi. Să ne asumăm rolul de co-Creatori ai viitorului şi să cerem 
Divinităţii să ne deschidă calea pe care vrem să păşim. Acum noi 
suntem cei ce hotărâm încotro ne îndreptăm. Nu are rost să ne 
rugăm, să implorăm, să cerşim salvarea, viaţa. Nu ne mai ascultă 
nimeni. Nu mai este timp. Trebuie să ne luăm destinul în propriile 
mâini şi să arătăm acest lucru prin faptele noastre. Eu le doresc 
tuturor să aibă această putere interioară. Noul Pământ ce se va 
naşte va fi unul cu totul special şi ar fi păcat să nu apuce să îl 
cunoască. Să ne vedem cu bine! 

Postiaţă 


Mărturisesc că am fost surprins de ce transmite această carte. 
Am găsit în ea un mesaj clar pentru oricine, hotărât, poate similar 
unui strigăt de ajutor. Un mesaj destul de simplu, concis, repetitiv 
şi puternic: salvaţi-vă pe voi înşivă! La simpla lecturare a acestei 
cărți, cuvintele şi imaginile transmise pot părea înfricoşătoare. 
Dacă asta simțiți, închideți ochii şi vedeți cine simte această 
emoție. Neştiinţa? Comoditatea? Cine? Care parte din voi? Egoul? 
Vă recomand să o citiți, în linişte, cu sinceritate faţă de voi înşivă. 
Să recunoaşteţi cum şi în ce momente ale vieții alimentaţi acest 
bazin comun de energie, cu gânduri şi sentimente. Şi mai ales cu ce 
fel de sentimente! 


Din primele pagini ale cărții mi-am dat seama că împărtăşesc, cu 
autoarea, aceeaşi viziune despre viitor. Sumbru, dar este o realitate 
posibilă, un univers la care toți participăm activ prin gânduri, 
sentimente, acțiuni. Cine are dubii cu privire la aceste lucruri, 
poate verifica aceste ipoteze cu ajutorul fizicii şi mecanicii 
cuantice, două discipline ştiinţifice relativ tinere, care explică acest 
fenomen. Aceleaşi concepte le găsiți şi în esenţa oricărei religii. Şi 
atunci poate că atenția noastră ar trebui îndreptată către propria 
persoană, căci aceasta este singura sursă a acestui viitor, care se 
aproprie de noi. 


Cine poate să afirme cu tărie că are gânduri, acţiuni curate, în 
fiecare zi a vieții lui? Câţi dintre noi ne ascundem eşecurile 
aruncând în ceilalți oameni gânduri, sentimente, vorbe, acţiuni care 
încalcă toate percepțiile morale posibile. Câţi dintre noi tratează 
animalele, plantele, natura, pământul din care ne hrănim, ca şi când 
ar fi ceva lipsit de importanţă? Câte animale omorâm în fiecare zi, 
pentru a ne hrăni, fără să ne dăm seama că preluăm în corpul 
nostru frica lor, sentimentele lor, sclavia şi sacrificiul lor. Toate 

acestea migrează în corpul nostru şi aşa devenim sclavii propriei 
noastre ignorante. 


Câţi dintre noi sunt interesaţi şi de altceva decât propria 
bunăstare, propriul succes, propria ascensiune, propria maşină, 
propria casă, propriul confort? Câţi? Câtă ură, câtă răutate, câtă 
urâțenie aruncăm în ceilalți oameni în fiecare zi, când gândim, 
vorbim, acţionăm, în afara compasiunii şi iubirii? Cum ne uităm 
dimineaţa când mergem la serviciu, la cei din jurul nostru, în 
autobuz sau în maşină? Cum urlăm unii la alții în trafic? Ce le 
spunem colegilor şi ce gândim de fapt? Cât minţim, cât înşelăm? 
Cum ne învăţăm copiii să se comporte? Altfel decât acţionăm noi? 
Ce predică preoţii în biserică? Cum îi învaţă să urască alți oameni, 
din alte religii? Alte religii, alte sistem de valori, pe care le numim 
comod secte, şi le punem repede sub preşul ignoranței noastre. 
Religia mea e mai bună decât a ta, eu sunt mai deştept decât tine, 
eu sunt diferit de tine, eu sunt alb, tu eşti țigan, negru, roşu, 
albastru. Unde credeţi că duce toată nebunia asta? Unde? 


Câte războaie aprobăm şi susţinem tacit, în numele banilor, al 
religiei, al intereselor obscure şi murdare? Toate acestea se adună, 
se contorizează şi se transmit mai departe, la fiecare generaţie care 
se naşte. Numiţi-le cum vreţi, karma sau blesteme, ele au acelaşi 
efect: împovărarea generației următoare. Şi fiecare generaţie 
devine mai încărcată şi mai apăsată de faptele predecesorilor ei. 
După care ne lamentăm şi, plini de înțelepciune, constatăm 
alterarea valorilor generațiilor tinere. Printr-un exercițiu simplu de 
imaginație, încercați să contorizați toate aceste fapte, de la 
începuturile timpului şi până acum. Din păcate, toate acestea 
contribuie din plin la crearea acestei realităţi, pe care cartea de faţă 
ne-o arată. 


In ultimu 100 de ani, omenirea a înregistrat o impresionantă 
creştere economică, un progres ştiinţific semnificativ, extraordinar 
pentru ultimii 2000 de ani. Am ajuns, în anul 2009, să trăim o viaţă 

controlată din ce în ce mai mult de computere şi maşini. Este 
minunat, este extraordinar să foloseşti tehnologia, inteligența 
umană, pentru a-ți înfrumuseţa şi îmbunătăţi calitatea vieţii pe 
pământ. Toate marile civilizaţii care au trăit pe acest pământ au 
folosit tehnologii avansate. Noi nu facem excepţie. Însă, până 
acum, nicio civilizație nu a atins dezvoltarea, numărul şi întinderea 
la care acum am ajuns. În mod normal, ar trebui să ne simţim 
mândri, împliniţi, iluminati. Însă şi aici înregistrăm, de fapt, un 
eşec colosal. Sursa principală a acestui sistem stă în electricitate şi 
petrol. Până în acest moment, o infimă parte a populaţiei foloseşte 
sursa de energie nepoluantă. Din lăcomia liderilor noştri, am ajuns 
să devenim tributari unui sistem economic şi tehnologic bazat 
exclusiv pe consum, care la rândul lui distruge atât natura, cât şi 
propria creație: oamenii. Noi am creat această tehnologie şi acum 
observăm cum aceasta a devenit propriul nostru inamic. Am 
devenit dependenţi de petrol, iar asta ne omoară oraşele, copiii, 
viitorul. Între timp, refuzăm orice tehnologie nepoluantă şi 
neinvazivă, păstrând acest status quo, care, în viitorul apropiat, va 
face imposibilă viaţa pe această planetă. 


Poate unii ar putea spune că prin această cale, prin apariția unor 
astfel de mesaje, această posibilă realitate devine mai puternică, 
mai aproape de a se materializa. Ei bine, da. Este posibil. Dar cred 
că orice om este responsabil. Este responsabil pentru el, în primul 
rând. Este responsabil pentru o schimbare în viaţa lui, dacă îi pasă 
de el, de oamenii pe care îi iubeşte, de viitorul pe care, fără să ştie, 
îl construieşte. Viitorul, aşa cum este el perceput de majoritatea 
oamenilor, încă nu a fost creat. Ne aflăm în prezent, iar, în acest 
moment, totul este deja perfect. Dacă simțiți că nu este perfect, 
atunci, cu siguranță, vorbim de situația în care, adânc întipărite în 
fiecare, sunt frici, posesie, ură, zgârcenie, ignoranță, cu alte 
cuvinte, convingeri limitative care ne otrăvesc existenţa, cât şi 
viaţa celor din jurul nostru. Acestea sunt şi cauzele bolilor din 
corpul nostru fizic. Dacă ne vom debarasa de ele, vom putea trăi cu 
adevărat în puterea noastră, în prezent, plini de iubire, compasiune 

şi înţelepciune. Este singura cale prin care putem crea un univers 
cu adevărat demn de această rasă, de acest Pământ. 


Poate acest semnal este menit să trezească ce este mai bun în 
oameni. Personal, cred că este posibil să ne schimbăm orice viitor, 
univers care înseamnă distrugere, totală sau parțială. Cred în 
oameni, în puterea lor de a depăşi obstacole. Istoria ne-a arătat cam 
cât de puternici suntem, dacă acţionăm din inimă, cu înţelepciune 
şi curaj. Deşi sunt tănâr, vreau să trăiesc pe un pământ pe care 
fiecare om să existe şi să acționeze ca Iisus, Buddha sau cum vreți 
să-i spuneți. Vreau să trăiesc pe un pământ populat de oameni care 
sunt conştienţi de puterea lor de a crea, de a iubi, de a exista prin 
iubire şi compasiune. Împreună putem crea acest univers, acest 
prezent, acest viitor. Şi este atât de uşor! 


Avem la dispoziție îndeajuns de multe metode, căi spirituale, 
religii pentru depăşirea tuturor piedicilor cu care universul ne pune 
la încercare. Ştiinţa, mai mult decât niciodată, începe să ne 
confirme teorii care până nu demult erau considerate ca fiind pură 
mistică religioasă. Ştiinţa devine şi ea o cale spirituală, care poate 
schimba percepţia multor oameni. 


În ultima perioadă am constatat o intensificare a căutărilor 
spirituale. Sincer, sunt foarte bucuros să văd cum interesul pentru 
partea spirituală a vieţii s-a dezvoltat rapid. Ne vizitează, 
împărtăşindu-ne învățăturile lor, maeştri din toate culturile 
spirituale importante ale lumii. Nu cred că a existat vreo ramură 
spirituală majoră care să nu-şi fi făcută simțită prezenţa în 
România, în ultimu 2 ani. Aceşti oameni sunt bucuroşi să împartă 
cu noi din cultura lor spirituală. Vă invit să mergeţi la aceste 
cursuri şi seminare, cu inima deschisă. Experimentaţi şi să vă 
cultivați mintea cât mai mult. Viaţa noastră este orice altceva decât 
posesie, mânie, ură, zgârcenie, ignoranță, laşitate, minciună. 

Căutaţi şi găsiți răspunsul la întrebarea „Cine sunt Eu”. Amintiţi- 
vă că orice călătorie pleacă doar din interior. Acolo sunt toate 
răspunsurile pe care le-aţi căutat vreodată. Acolo sunt toate. Este 
atât de simplă şi frumoasă această călătorie, încât alegeţi să 
înţelegeți cât mai mult şi găsiți-vă calea către iluminare, oricare ar 
fi ea. Zamolxe, Buddha, lisus, Zen sau orice tehnică care rezonează 
cu mintea, fiinţa, sufletul vostru. Puteţi recunoaşte uşor o cale spre 
iluminare. Atâta vreme cât în această cale există doar infinită iubire 
necondiționată, infinită compasiune, infinită pace, infinită libertate 
interioară şi exterioară. Viitorul apropiat ne va aduce în faţa unor 
evenimente energetice unice pentru toți. Vom accesa un nivel 
superior de energie, care va materializa, va proiecta în interiorul şi 
exteriorul nostru, tot ceea ce noi vom reprezenta în acel moment. 
Haideţi să avem în interiorul nostru un spațiu plin de iubire, 
compasiune şi iluminare, lipsit de frici şi alte convingeri limitative. 
Haideţi să realizăm conştient, din toată fiinţa noastră, că toți avem 
acceaşi esenţă, că toţi suntem unul. Îmi doresc să avem toţi parte 
de infinită iubire necondiționată, infinită înţelepciune, şi să 
cunoaştem toți această minunată comoară, iluminarea. 


Florin Sebastian Piscociu 


www. florinpiscociu.ro 

Editura Orfeu 2000 vă recomandă 


Colecţia Armonie şi Echilibru 


Stephen Chang — Sistemul complet de autovindecare 
Djuna Wojton — Vindecarea karmică 


În curând: 
Margaret Ruby — Vindecarea ADN-ului 


Colecţia La frontierele cunoaşterii 


Amit Goswani — Doctorul cuantic 
Amit Goswani — Universul conştient de sine 


În curând: 

Fred Alan Wolf — Yoga călătoriei în timp 

Candace Pert — Tot ceea ce trebuie să ştii ca să te simţi bine 
Amit Goswani — Fereastra vizionară 


Colecţia Corp şi spirit 


Alexandra Moşneaga — Secretele magiei albe 
Alexandra Moşneaga — Vindecarea PSI 
Alexandra Moşneaga — Tainele ocultismului 
Emil Străinu — Vederea PSI la distanță 


Colecţia Orizonturi spirituale 

*** Evanghelia eseniană 

Peter Deunov — Spirit sănătos în corp sănătos 

Peter Deunov — Secretul celor trei lumi 

Helmut Hark — Forţa de vindecare a arborelui vieții 


În afara colecţiilor 


Aryana Havah — Cristofor. Magul din Carpaţi 
Aryana Havah — Inuaki. Reptilianul din mine 

ORFEU 2000 Librărie esoterică www.orfeu2000.ro 


Vă oferă: 


- Cărți din domeniile: 
Sănătate, ecologie 
Românii şi strămoşii lor 
Spiritualitate, religie 
Ştiinţă şi spirit 
Arta de a reuşi 
Divinaţie 
Fenomene şi puteri oculte 
Enigme, ipoteze 
- Cristale şi pietre fine specifice fiecărei zodii. 
-  Beţişoare parfumate şi esențe volatile. 
- Lămpi pentru aromaterapie. 
- Produse Feng Shui şi radiestezie 
- Muzică pentru relaxare şi meditație. 


Vizitaţi-ne în strada Nicolae Tonitza nr. 11-13, sect. 3, Bucureşti, sau 
contactaţi-ne la: 


O.P. 77 — C.P. 39 
Tel/fax: 021 3137300 
Mobil: 0746 153 580 


Email: librarii@orfeu2000.ro 
Magazine-online: http://www.orfeu2000.ro 


Programul librăriei: 
Luni-Vineri: orele 10-18,30. 
Sâmbăta: orele 10-14,00. 

Prinicipala noastră sarcină este să ne trezim şi să 
devenim activi. Să ne asumăm rolul de co-Creatori ai 
viitorului şi să cerem Divinităţii să ne deschidă calea pe care 
vrem să păşim. Acum noi suntem cei care hotărâm încotro ne 
îndreptăm. Nu are rost să ne rugăm, să implorăm, să cerşim 
salvarea, viața. Nu ne mai ascultă nimeni. Nu mai este timp. 
Trebuie să ne luăm destinul în propriile mâini şi să arătăm 
acest lucru prin faptele noastre. Eu le doresc tuturor să aibă 
această putere interioară. Noul Pământ ce se va naşte va fi cu 
totul special şi ar fi păcat să nu apuce să îl cunoască. Să ne 
vedem cu bine! 

